21/12/2020 | AlumniSAUJI\nPertinença al programa AlumniSAUJI\n1. Qui pot ser membre?\n2. Com es renova la pertinença?\n3. Té algun cost?\n4. Unir-me al programa\n5. Donar-me de baixa\n6. Com passar d'una categoria a una altra del programa\n7. Documentació a presentar perquè se s'aplique la quota reduïda com a AlumniSAUJI Premium\n8. Terminis per a presentar la documentació per a l'aplicació de quota reduïda\n9. Com acreditar que sóc membre d'AlumniSAUJI Premium\n10. No recorde el meu nom d’usuari o la contrasenya\n11. Recuperar el meu antic compte UJI (al111111) o generar-me un de nou\n12. Accedir al meu correu electrònic corporatiu\n13. Redirigir els correus del meu compte d'AlumniSAUJI a un altre compte personal extern\n14. Canviar l'adreça del meu compte corporatiu (sa11111@uji.es) per una personalitzada\n15. Com obtindre el carnet universitari\n16. Com renovar el carnet universitari\n17. Què faig si perd el carnet o s'ha deteriorat i ja no funciona?\n18. Connectar-me a la xarxa WiFi dins del campus\n19. Accedir a l'Aula Virtual de la Universitat Jaume I\n20. Com saber si estic correctament preinscrit en un curs o activitat\n21. Tipus d'activitats al Servei d'Esports\n22. Política de protecció de dades de caràcter personal\nPERTINENÇA A ALUMNISAUJI\n1. Qui pot ser membre\nTots els antics i antigues alumnes de la Universitat Jaume I.\nEs considera antic alumnat: titulats i titulades de primer i segon cicle i graduats i graduades, doctors i doctores (tercer cicle), postgraduats i postgraduades i graduats i graduades de la Universitat per a Majors.\nPoden ser membres d'AlumniSAUJI en la seua categoria Premium les persones que tenen o han tingut algun vincle amb la Universitat Jaume I (alumnat, antic alumnat, PAS, PDI) a partir dels 18 anys i la resta de persones a partir dels 23 anys. Aquestes persones que no han tingut vincle anterior amb l’UJI i siguen majors de 23 anys no és necessari que tinguen estudis universitaris o poden haver estudiat en una altra universitat, només cal que vulguen mantenir una relació de proximitat amb l’UJI.\nTambé poden associar-se a AlumniSAUJI les persones menors de 23 anys que hagen finalitzat una titulació universitària en qualsevol universitat.\n2. Com es renova la pertinença\nSi sou Alumni Bàsic formareu part del programa indefinidament a menys que decidiu donar-vos de baixa.\nSi sou AlumniSAUJI Premium la renovació com a membre és automàtica, és a dir, des del moment en què us inscriviu, cada any -prenent com a data de renovació el dia i mes d’alta al programa- es fa el cobrament de la quota anual, prèvia comunicació per correu electrònic, al número de compte que vau facilitar en fer-vos-en membres.\nSi no voleu continuar pertanyent a AlumniSAUJI Premium heu de donar-vos de baixa abans del cobrament de la següent quota. Per saber quan serà la renovació , consulteu l'apartat «Categories» a «El teu perfil UJI»\nMés informació sobre el tipus de pagament i cobrament de la quota\nLa categoria Alumni Bàsic és gratuïta.\nPer ser membre d'AlumniSAUJI Premium i gaudir de tots els avantatges i serveis com accés a formació o instal·lacions s'abona una quota anual de 30 € (amb possibilitat de reducció d'un 50% per a estudiantat de grau i màster i recent titulats de grau de l'UJI, aturats, jubilats o persones amb minusvalidesa).\nMés informació sobre els supostos de reducció de quota Premium\nMés informació sobre el tipus de pagament i cobrament de la quota Premium\nL'alumnat que així ho indica en el moment de la matrícula passa a formar part d'Alumni Bàsic de manera automàtica quan compleix els requisits, és a dir, quan passa a ser antic alumnat. L'antic alumnat que per any de finalització no va seguir aquest procediment o no ho va indicar, pot sol·licitar formar part de la categoria Bàsic mitjançant formulari.\nSi teniu o heu tingut algun vincle amb la Universitat i diposeu d'usuari corporatiu (per ex. al00000, sa00000), podeu completar les vostres dades i unir-vos a Premium amb la Sol·licitud d'alta a Premium amb autenticació\nSi no recordeu cap de les dades per accedir, pot sol·licitar formar part de la categoria Premium mitjançant formulari.\nSi no sabeu si ja en formeu part o la categoria a la qual pertanyeu, podeu comprovar-ho, així com la resta de les vostres dades, en l'apartat Categories de l'àrea privada «El teu perfil UJI».\n5. Donar-me de baixa?\nEmpleneu el formulari de baixa que trobareu a l'apartat Categories de l'àrea privada «El teu perfil UJI».\nPer a deixar de ser membre cal emplenar el formulari de baixa.\nb) Si no recordeu el nom d’usuari i la contrasenya elegiu el procediment no autenticat (DNI). En aquest cas la baixa no serà immediata. Un cop hagem comprovat les vostres dades, ens ficarem en contacte amb vosaltres per correu electrònic per confirmar-la.\n6. Com puc passar d'una categoria a una altra del programa?\nAccedeix a l'apartat Categories de l'àrea privada «El teu perfil UJI» i sol·licita l'alta o baixa en les categories corresponents. Només t'apareixeran les categories de les quals pots formar part, si no és així fica't en contacte amb nosaltres a alumnisauji@uji.es\nNOTA: Consulta els requisits de cada categoria per assegurar-te que pots optar a fer el canvi o consulta'ns.\n7. Documentació a presentar perquè se m'aplique la quota reduïda com a AlumniSAUJI Premium\nEstudiantat UJI: una còpia de la matrícula del curs vigent de grau o postgrau de la Universitat Jaume I. En el cas de l’estudiantat de postgrau, només s’aplicarà la quota reduïda a l’estudiantat de màster universitari o propi de la Universitat Jaume I.\nGraduats i graduades UJI en els últims dos anys*: no cal presentar cap documentació perquè les dades ja figuren a la base de dades de la Universitat. En cas que encara no hageu tancat el vostre expedient, una còpia del certificat de notes on aparega l’any d’acabament dels estudis.\n* Vàlid per a estudiantat de titulació universitària (grau, diplomatura, llicenciatura o enginyeria), no per a estudiantat de postgrau.\nAturats: una còpia del Document d'Alta i Renovació de la Demanda d'Ocupació (DARDE) que expedeix el Labora i en què s’indique la data d’inscripció i renovació.\nJubilats, jubilats en actiu o persones amb discapacitat: una còpia del qualsevol document que acredite aquesta situació (com ara, el carnet de transport públic).\nNOTA: Si necessites aportar documentació per a la renovació anual de quota, has de fer-ho amb un mínim de 5 dies abans de la data prevista de cobrament perquè puguem gestionar el teu canvi correctament.\n8. Terminis per a presentar la documentació per a l'aplicació de quota reduïda com a AlumniSAUJI Premium\nPer a que s'aplique la quota reduïda serà necessari presentar la documentació indicada anteriorment en el moment de fer-se membre.\nA més a més, es podrà aplicar la quota reduïda a cada cobrament de la quota anual sempre que es presente la documentació en els terminis establerts pel programa i que es comunicaran prèviament al cobrament de la quota per correu electrònic. No s'aplicarà la reducció a aquells membres que no aporten la documentació dins d'aquests terminis.\nb) En gestions en persona o amb entitats externes: cal autenticar-se amb el carnet de membre o, si no en teniu, amb la carta de benvinguda que se us va proporcionar en formalitzar la inscripció a AlumniSAUJI.\na) Si heu oblidat el nom d’usuari (sa111111 o al111111) es pot fer una recerca amb el nom i cognoms al directori de l’UJI o consultar algun document d'AlumniSAUJI on aparega (l'usuari no canvia, és sempre el mateix).\nb) Si heu oblidat l'usuari i/o la contrasenya podeu restablir-la en SSO - Punt únic d’entrada (Has oblidat la teua clau d'accés? - Recuperar claus amb NIF i mòbil). Canvi de clau mitjançant SSO pas a pas (PDF). Si aquest procediment no funciona pot ser que el número del vostre telèfon mòbil no estiga correcte en la nostra base de dades. Poseu-vos en contacte amb AlumniSAUJI i us canviarem les dades o us ajudarem amb el procés.\nNOTA: la contrasenya s’ha de canviar periòdicament per raons de seguretat. El sistema envia un correu electrònic d’avís per recordar-ho. Si no utilitzeu el nom d’usuari i la contrasenya d'AlumniSAUJI, aquesta pot caducar. Cal que us identifiqueu en alguna aplicació que necessite nom d’usuari i contrasenya de tant en tant per a comprovar que continua activa (p.e., «IGLU», «Correu electrònic», «Aula virtual»).\n11. Recuperar el meu compte UJI o generar-me un de nou\nSi ja formeu part del programa AlumniSAUJI en qualsevol de les dues categories, podeu recuperar el vostre usuari corporatiu de quan èreu estudiants o, si no vau tenir o no és possible recuperar-lo, generar-vos un nou i accedir a les vostres dades personals, consultar l'expedient acadèmic (IGLU), inscriure-vos a cursos i activitats de forma telemàtica, etc.\nPer activar este usuari, heu d'accedir a l'apartat «Espai alumni» (accessible des del menú dret del nostre web «El teu perfil UJI») i trobareu l'apartat «Usuari corporatiu». El sistema us mostrarà l'usuari (o usuaris) que podeu activar i les instruccions per reestablir una nova contrasenya mitjançant el procediment «Has oblidat la teua clau d'accés?». Si el número de mòbil no és correcte, podeu canviar-lo en la pestanya «Dades personals» i punxar Guardar dades per a que s'actualitze.\n12. Accedir al correu electrònic corporatiu\nPer accedir al vostre correu electrònic corporatiu que teniu per pertànyer a AlumniSAUJI (tipus al0000@uji.es o sa0000@uji.es), podeu accedir directament a http://gmail.uji.es/ o també des de la pàgina d'inici de l'UJI (www.uji.es), en el menú superior «Eines» trobareu l'apartat «Gmail» i haureu d'introduir el vostre usuari (al00000 o sa00000) i contrasenya.\n13. Vull redirigir els correus del meu compte corporatiu a un altre compte personal extern\nLa redirecció dels correus electrònics que arriben al correu d'AlumniSAUJI (sa111111@uji.es) a un altre compte de correu (Hotmail, Yahoo, Gmail, etc.) s’ha de fer a través de la configuració del compte corporatiu de Gmail. Instruccions per a redirigir o anul·lar la redirecció del compte.\n14. Canviar l'adreça del meu compte corporatiu per una personalitzada\nPassa de tenir un sa11111@uji.es o al11111@uji.es a una adreça personalitzada Nom.Cognom@uji.es. I recorda que els correus et continuaran arribant tant si te'ls envien a l'adreça sa11111@uji.es com a la personalitzada.\nTambé podeu aconseguir el carnet de manera inmediata si acuidiu personalment a les oficines del Banco Santander al campus en els dies i horaris habilitats a l'efecte i PRÈVIA SOL·LICITUD al personal d'AlumniSAUJI. Informeu-vos en les nostres oficines o a alumnisauji@uji.es si us interessa aquesta opció. Si opteu per aquest procediment no és necessari aportar cap fotografia, ja que us la realitzaran a les oficines del Banco Santander.\nLa renovació del carnet no és automàtica. Per tant, si el carnet està a punt de caducar o ja ha caducat, cal enviar una fotografia de carnet en color a AlumniSAUJI a través de qualsevol dels canals de comunicació oberts (correu ordinari, correu electrònic o personalment a les nostres oficines). Si ja disposeu del carnet expedit pel Banco Santander la renovació es pot fer amb la fotografia d'arxiu a menys que preferiu enviar una nova.\nEl carnet arriba directament per correu ordinari a l’adreça postal que heu indicat en el termini aproximat d’un mes. Si passat aquest termini no hi arriba, pot ser que Correus haja retornat la carta a AlumniSAUJI per un error en l’adreça. Cal posar-se en contacte amb nosaltres per assegurar-vos que les dades facilitades en la fitxa són correctes i estan actualitzades. També podeu aconseguir el carnet de manera inmediata si acuidiu personalment a les oficines del Banco Santander al campus en els dies i horaris habilitats a l'efecte i PRÈVIA SOL·LICITUD al personal d'AlumniSAUJI. Informeu-vos en les nostres oficines o a alumnisauji@uji.es si us interessa aquesta opció.\nCal posar-se en contacte amb nosaltres: en demanarem un altre i l’enviarem a la vostra adreça postal. També podeu aconseguir el carnet de manera inmediata si acuidiu personalment a les oficines del Banco Santander al campus en els dies i horaris habilitats a l'efecte i PRÈVIA SOL·LICITUD al personal d'AlumniSAUJI. Informeu-vos en les nostres oficines o a alumnisauji@uji.es si us interessa aquesta opció.\n18. Com connectar-me a la xarxa WiFi quan estic al campus?\nSi sou membres d'AlumniSAUJI Premium i esteu al campus podeu connectar-vos a Internet des de qualsevol dispositiu amb el vostre nom d’usuari i la contrasenya mitjançant la xarxa Eduroam (Education Roaming).\nPer accedir a l'Aula Virtual, podeu accedir directament a https://aulavirtual.uji.es/ o també des de la pàgina d'inici de l'UJI (www.uji.es), en el menú superior «Eines» trobareu l'apartat «Aula Virtual» i haureu d'introduir el vostre usuari (al00000 o sa00000) i contrasenya.\nQuan es fa la preinscripció a un curs AlumniSAUJI l’assistent genera un document PDF com a comprovant de la preinscripció que es pot imprimir. A més a més, es poden consultar els cursos a què us heu inscrit en la part inferior de l’assistent o amb l’eina IGLU (abans e-Ujier@).\nGestió en línia (autenticació amb nom d’usuari i contrasenya)\nLes activitats del Servei d'Esports estan obertes a tothom, però els membres d'AlumniSAUJI Premium gaudeixen de preferència en la inscripció i descomptes respecte les persones sense cap vinculació amb l'UJI. Així doncs, els membres de la categoria Premium poden accedir amb avantatges a totes les activitats, que poden ser de dos tipus:\nActivitats AlumniSAUJI-UJI: són activitats pensades per a l'antic alumnat on els membres Premium tenen preferència i el preu més econòmic.\nActivitats UJI: la resta d'activitats a les que poden accedir els Premium, sempre i quan hi hagen vacants de la resta de membres de la comunitat universitària.\nÚs lliure d'instal·lacions\nPer excercir els vostres drets o consultar dubtes relacionats amb la protecció de dades de caràcter personal us podeu dirigir a protecciondatos@uji.es o proteccioalumnisauji@uji.es.\nTractament de dades de l'antic alumnat en la Universitat Jaume I


Carmen Borrego confessa haver envejat físicament Terelu\nCarmen Borrego ha mostrat la seva cara més personal assegurant: «Sempre he aguantat moltes bromes sobre el meu cos i encara les continuo aguantant»\nper Redacció dilluns, 27 d’agost 2018 - 13:35h | Actualitzat a 27/08/2018 13:38h\nEn el pròxim programa de 'Las Campos' es podrà veure com Carmen Borrego i Terelu es fan alguns retocs | Telecinco\nTerelu Campos i Carmen Borrego continuen erigint-se com l'element més 'fetitxe' de Telecinco. El programa de 'Las Campos' està sent tot un èxit que, sobretot, travessa fronteres des que es va saber que Terelu va superar l'operació del seu càncer de mama. No tot és, però, oli en un llum i el pròxim capítol del 'reallity' promet emocions d'allò més fortes.\nCarmen Borrego, doncs, va voler sincerar-se respecte la seva germanaTerelu. I és que aquesta ha sorpès a tothom reconeixent que havia «envejat físicament» la seva germana, afirmant a més que en alguns moments de la vida l'hi havien afectat les bromes sobre el seu físic.\nUn muntatge amb imatges de l'evolució física de Carmen Borrego fet per 'Sálvame' | Telecinco\nCarmen es compara amb Terelu\nPel que sembla, Carmen Borrego sempre s'ha fixat molt en el físic de la seva germana. A més a més, va confessar que l'estatura sempre ha estat el seu complex més gran i que ha hagut d'aguantar bromes respecte a aquest tema durant tota la seva vida. En aquest context, la mateixa Carmen ha assegurat: «He envejat físicament la meva germana».\nCarmen Borrego també va reconèixer que el cos de la seva germana Terelu sempre li ha semblat molt millor que seu i va confessar que «sempre he pensat que Terelu era molt més prima que jo», tot afegint: «He vist fotografies de quan érem joves i estàvem més o menys igual, el que passa és que la constitució de Terelu era molt diferent de la meva. Terelu té les cames llargues i molt primes, com les d'Alejandra».\nCarmen Borrego i Terelu Campos | Cedida\nLa confiança de Borrego\nNo obstant això, Carmen Borrego confessa que mai s'ha sentit acomplexada pel seu aspecte físic, però potser sí que ha estat una mica afectada o molesta per alguns detalls, però res més enllà.\nTot i això, revelava: «El que no m'agradava gens era la meva alçada. Si sempre et fan notar la teva poca alçada, al final t'acaba afectant. Jo sempre he aguantat moltes bromes i encara les continuo aguantant. Amb l'alçada sobretot. Quan ets baixeta ja se't condiciona i, és clar, és un problema que, avui en dia, no té cap solució».\nMOLT FORT: Surt a la llum una informació que posa en risc la carrera d'Ana Rosa\nTerelu Campos Telecinco Carmen Borrego


Els càlculs del Barça a la Champions després de l’ensopegada contra l’Slavia\nArturo Vidal es lamenta durant el partit contra l'Slavia | Europa Press\nMalgrat l'ensopegada davant el conjunt txec al Camp Nou, els de Valverde poden classificar-se per als vuitens, i com a primers de grup, la pròxima jornada\nEl Barça va desaprofitar, en empatar contra l’Slavia de Praga, una gran oportunitat per classificar-se virtualment per als vuitens de final de la Champions League. El conjunt blaugrana no va poder superar la ventafocs del seu grup en un mal partit al Camp Nou i, ara, a dos jornades del final de la fase de grups, els d’Ernesto Valverde treuen la calculadora per analitzar en quina situació es troben i què els cal per segellar el passi per a la ronda d’eliminatòries de la màxima competició continental entre clubs.\nL’escenari, val a dir, no és desolador. Els culers lideren, després de dues victòries i dos empats en quatre jornades, el Grup F a un punt del Borussia Dortmund, pròxim rival del Barça i segon classificat després de protagonitzar una gran remuntada davant l’Inter de Milà al Signal Iduna Park (3-2). Els alemanys visitaran el Camp Nou el pròxim dimecres 27 de setembre i, si els blaugrana aconsegueixen superar-los, asseguraran matemàticament, i com a primers, la seva participació als vuitens de la Lliga de Campions. En cas d’empat, la situació es complicarà, però els catalans seguiran depenent d’ells mateixos per acabar líders de la classificació, quelcom que no passarà, evidentment, si perden.\n1 Barça 8\n2 Dortmund 7\n3 Inter 4\n4 Slavia 2\nEn funció de l’altre duel del grup de la cinquena jornada, la situació de cara a la darrera cita serà una o altra. L’objectiu, però, ha de ser clar: guanyar el Dortmund per convertir en intranscent la visita al sempre exigent Giuseppe Meazza, estadi de l’Inter de Milà, prevista pel pròxim dimarts 10 de desembre. Arribar a Itàlia amb deures a fer, siguin quins siguin, serà mal negoci per als de Valverde. El Barça ja va desaprofitar aquest dimarts la primera oportunitat per viure un final de fase de grups plàcid i tranquil; en termes classificatoris, no obstant això, l’ensopegada no va tenir massa conseqüències. No serà així si el Borussia aconsegueix sumar al Camp Nou.\nJordi Alba es torna a lesionar\nEl lateral esquerre, que va haver d'acabar abans d'hora el partit contra l'Slavia, ha recaigut de la lesió al bíceps femoral de la cuixa esquerra\nEl Camp Nou coneix el Barça menys Barça (0-0)\nEl conjunt blaugrana és incapaç de superar l'Slavia de Praga i no necessita jugar lluny del seu estadi per oferir una imatge molt preocupant\nRamon Novembre 06, 2019 | 14:32\nSigno ara mateix la Champions pel City, nosaltres o la Real la Lliga i l'Espanyol a Segona.


Bloc de Cicle Superior | La vida és un Carnaval!\n« Excursió de 5è a les Coves del Salnitre i a la muntanya de Montserrat\nLa setmana del 25 de febrer a l’1 de març hem celebrat a l’escola la festa del Carnaval. Hem ballat, hem cantat, hem menjat truita i botifarra d’ou i ens hem disfressat compartint un dels moments més màgics del curs.\nPerò no us penseu que ens hem disfressat de princeses o policies, no. Com que aquest curs celebrem l’any Gaudí, les nostres disfresses anaven dedicades a molts dels monuments pensats i construïts per aquest gran arquitecte català.\nAlumnes de cicle superior acompanyant a en Gauditoltes.\nAquest article va ser publicat per M. JOSE JIMENEZ LOPEZ a 15 març 2019 18:44, i arxivat sota General, portada. Segueix els comentaris a RSS 2.0. Podeu deixar una resposta o afegir un retroenllaç al teu bloc.\n41 consultes en 0,08 segons (6.08M)


Els temps grisos: Meravelles\nLa setmana passada vaig coincidir a la bicicleta estàtica del gimnàs al costat del Max. Mentre anàvem fent els nostres circuits imaginaris no sé com va ser però vam acabar parlant de les set meravelles del món. Crec que vaig ser jo qui li vaig comentar al Max que m’hauria agradat que s’hagués conservat el colós de Rodes. Això d’entrar en un port de mar per dessota de les cames obertes d’un guerrer havia de ser particularment atractiu... Jo no recordava quines eren les famoses set meravelles del món segons la percepció que en tenien els antics grecs. El Max, per descomptat, sí que se les sabia i me les va comentar una per una a mesura que els mots se’ns feien més entretallats i començàvem a esbufegar per arribar als nostres respectius objectius cardiovasculars.\n--És curiós l’èxit que pot tenir un poema – em diu en Max--. Va ser Antípater de Sidó cap a finals del segle II aC qui en un breu poema es va referir a les set meravelles del món.\n--M’hauria agradat –li vaig dir—que s’haguessin conservat els jardins de Babilònia o l’estatual de Zeus a Olímpia de Fídias...\n-- I també no deixa de ser curiós –m’interromp en Max—que aquestes meravelles hagin estat la matriu de noms comuns. De la torre de Pharos a Alexandria n’ha quedat ‘far’ i de l’enterrament de Mausolos d’Halicarnàs n’ha derivat el concepte de ‘mausoleu’... És clar que els grecs no podien tenir en compte altres meravelles que ells no podien conèixer...\n--Si avui les set meravelles del món no són aquestes.\n--Qui ha decidit quines són les set meravelles actuals?\n--A un tal Bernat Weber, director de cinema... el fundador d’una empresa suïssa important, la New Open World Corporation, se li va ocórrer la idea de demanar quines eren les set meravelles actuals del món i va organitzar una mena de votació universal que es podia fer per correu electrònic a una web o per sms.\n--No fotis, i ¿quan va ser?\n--Pels volts del 2000, em sembla...\n--I quines obres hi ha?\n--Doncs el Machu Pichu, el Taj Mahal, la piràmide maia de Chichén Itzá, la gran muralla xinesa, el coliseu de Roma, el Crist Redemptor de Rio de Janeiro i Petra. Se li va donar el títol de meravella honorífica a la gran piràmide de Gizé...\n--Mira per allà entra la dosi d’optimisme del dia...\nL’Eva acabava d’entrar a la secció de bicicletes. Anava amb el seu xandall de colors clars, la cinta al voltant del front per recollir els cabells i aquell somriure enorme que desarma només de veure-la.\n--Eva, estem parlant de les set meravelles del món –que li dic, tan bon punt ens ha saludat amb aquesta simpatia enlluernadora que gasta--.\n--Apa, Eva, digues-nos quines són segons el teu parer les set meravelles del món actual?—li pregunta el Max—\nL’Eva arrufa el nas, mira de reüll cap al buit com si volgués recordar alguna cosa... i al cap d’una estona somriu i ens diu sense deixar de rumiar:\n--Doncs per a mi les set meravelles del món són..., espera... deixa’m pensar... primer de tot escoltar,....veure... tocar,.... assaborir..., sentir..., riure... ¿en porto sis, oi? i .... estimar..., per descomptat! Set me n’has demanat, oi? Doncs sí, aquestes, sí...\nSe’ns queda mirant somrient... Realment va aconseguir deixar-nos tallats en sec.\n--Me’n vaig a aeròbic. Que veniu?\nVa girar cua i se’n va anar cap a la sala on començava l’aeròbic en aquells moments...\n--Què, Max? T’has quedat sense paraules oi?\n--No, tòfol --em contesta amb una esguard ple de nostàlgia--.\n--Com que no? No li has dit pas res! Bon un tu per no dir l’última paraula!\n--És que no he gosat dir-li que s’equivocava. Que una de les set meravelles del món és ella. Potser la primera.\nI en Max se’m va posar vermell com un tomàtec i, com si de cop i volta l’inundés un atac de vergonya insuperable, va baixar de la bicicleta i sense dir-me res se’n va anar a la sessió de tonificació.\nPublicat per Tòfol a 22:02


STARTING t'ofereix serveis que t'ajudaran a accelerar el teu projecte empresarial:\n- Acompanyament i suport tècnic\n- Formació en les diferents àrees de gestió empresarial\n- Establiment de contactes amb mentors\n- Networking efectiu\n- Cooperació entre totes les empreses que en formen part.\nNom empresa Escriu el teu comentari\nSTARTING és un espai destinat a potenciar la creació i la consolidació d'activitats empresarials innovadores a la ciutat i de sectors estratègics al territori que cerquin un espai per facilitar el seu establiment, creixement i la consolidació de noves empreses.\nEs tracta d'un indret innovador que ajudarà a crear sinèrgies positives, on es vol ajudar als emprenedors i a les empreses a créixer en un entorn innovador propici en el qual les diferents iniciatives empresarials es recolzin entre elles generant transferència de coneixement i cooperació entre elles.\nSituat estratègicament, proper a les principals infraestructures de connexió internacional, situat en el Parc Empresarial de Gavà i a prop del Parc Mediterrani de la Tecnologia (UPC).\nEns adrecem a projectes innovadors de nova creació i a empreses en sector estratègics de fins a tres anys.\nOferim diferents modalitats com són:\n- El Viver d'Empreses innovadores: és un espai d'acollida temporal on es podran ubicar les empreses en els seus primers anys d'activitat, amb la finalitat de poder ampanyar-les i d'oferir serveis adaptats a les necessitats de cada projecte empresarial, mitjançant una gestió que facilita el desenvolupament de les seves activitats empresarials.\n- L'Espai coworking: zona de treball individual ideal per compatir i afavorir l'intercanvi d'idees així com per establir sinèrgies entre els seus integrants i facilitar la cooperació i l'intercanvi de coneixement entre elles.\n- Servei de domiciliació d'empreses: adreçat a empreses no allotjades perquè puguin rebre la seva correspondència i fixar-hi el seu domicili social.\n- Reglament Intern\n- Convocatòria i constitució de la mesa de valoració\nPer a rebre més informació, pots posar-te en contacte amb el Centre de Suport a l'Empresa de Gavà, Carrer del Progrés, 27, 08850 Gavà. T: 93 633 34 50.


Almudena Cid, entre llàgrimes, defensa Christian Gálvez\nL'exgimnasta ha dedicat un emotiu missatge a la seua parella durant la seua participació a 'Pasapalabra'\ndimecres, 16 de gener 2019 - 21:30h\nAlmudena Cid defensa Christian Gálvez en directe a 'Pasapalabra' | Telecinco\nDia especial a 'Pasapalabra'. Una de les convidades del programa del passat dilluns va ser l'exgimnasta i actriu Almudena Cid, actual parella del presentador Christian Gálvez. Aquesta, però, no va ser l'única sorpresa.\nDurant l'emissió del concurs de Telecinco, segons ha avançat 'La Coctelera', Cid es va alçar de la seua cadira i es va apropar a Gálvez per dedicar-li unes boniques paraules d'agraïment en relació a les acusacions d'intrusisme laboral que el presentador ha rebut per ser el comissari d'una exposició de Leonardo Da Vinci.\nUn missatge d'agraïment\n«Vull dir-te una cosa, sé que aquestes coses no t'agraden gens, però volia fer-ho davant de la teua audiència i mirant-te als ulls». D'aquesta manera va començar Cid el seu missatge davant de la mirada atenta de Gálvez a 'Pasapalabra'. L'exgimnasta va continuar el seu discurs dient: «Vull donar-te les gràcies. Sempre he dit que després de la meua carrera esportiva tu no m'havies pogut ajudar, tot i que el simple fet d'estar amb mi ja va ser una ajuda, però era una cosa que havia de treballar i superar jo» .\nAlmudena Cid, actual parella de Christian Gálvez li ha volgut agrair tot el que fa per ella | Cedida\nDesprés d'aquestes paraules, Cid va fer referència a les dures crítiques que ha rebut Gálvez per ser el comissari d'una mostra de Leonardo Da Vinci. «He de donar també les gràcies a aquelles persones que han tractat de forma injusta perquè m'he adonat que has fet una cosa molt important per a mi».\nPassió per Leonardo Da Vinci\nEn concret, l'exgimnasta es va referir al seu canvi laboral. «Tenir-te a casa com a exemple i veure tota la passió, la curiositat, la investigació i tot el temps que invertixes en Leonardo Da Vinci i en altres personatges, m'ha fet veure que podia escollir una altra professió que no estiguera vinculada al món de l'esport, com la interpretació o escriure un llibre».\nUn cop va finalitzar la seua intervenció, Cid va abraçar i va fer un bes a la seua parella entre llàgrimes. Per la seua part, Gálvez va assegurar que «si perquè arribe això a la meua vida alguns m'han de continuar assenyalant com un intrús, benvinguts sigueu tots. Sóc un intrús, en primer lloc al seu cor».\n"El duríssim atac de Miriam Saavedra a Sofía Suescun pel que va fer a 'GH DÚO'" "Els enigmàtics missatges entre Aurah i Jesé que podrien canviar-ho tot"


El videojoc de cotxes GRID de la companyia Codemasters, ens ofereix la possibilitat de conduir pels carrers de Barcelona, en HD i 4K, utilitzant cotxes icònics i moderns, com el Porsche 911 RSR, el Ferrari 488 GTE, el Ford GT40 o el Pontiac Firebird modificat. Un verdader privilegi per a tot gamer que sàpiga apreciar la bellesa de la ciutat de Barcelona, una ciutat que va fer el seu debut en els videojocs l’any 1987 en un joc de plataformes per a ZX Spectrum titulat Screwie.\nEntre les seves 12 increïbles localitzacions virtuals disponibles a GRID, Barcelona és representada amb una reproducció força aproximada de les àrees de la Sagrada Família, Plaça Espanya, el Port, Via Laietana i Arc de Triomf entre d’altres.\nPerò GRID no és el primer videojoc de cotxes que permet conduir pels carrers de la Ciutat Comtal, sinó que el pioner fou l’arcade per a recreatives OutRunners, publicat el 1993. En aquest videojoc de SEGA, apareixia la Sagrada Família, i … Toreros. Comproveu-ho vosaltres mateixos en el minut 13:05 del següent vídeo.\nPosteriorment la consola de 16 bits Mega Drive rebria un port d’OutRunners, en el que seguiria apareixent la Sagrada Família, això sí en una altra qualitat de representació adaptada als gràfics “limitats” de la consola de SEGA respecte a la potència d’una recreativa d’aquella època.\nObviant la resta de jocs de Fórmula 1 que foren publicats en el període posterior, on podíem competir al Circuit de Montmeló, la ciutat de Barcelona tornar a ser representada en un videojoc gràcies a Toyland Racing el 1999. Minut 2:06 del següent vídeo, on podem veure l’estàtua de Cristòfor Colom.\nHem d’esperar fins a l’any 2003 per a poder trobar la capital catalana representada d’una forma molt més fidedigna, amb Project Gotham Racing 2 de Microsoft, un espectacular joc de conducció on podíem córrer per zones emblemàtiques de la ciutat, com la plaça de Sant Jaume, les Rambles, el Barri Gòtic o el Passeig de Cristòfor Colom.\nDos anys després al Forza Motorsport (2005) de XBOX 360 apareix per primer cop un traçat de les carreteres adjacents a les muntanyes de Montserrat, un circuit que seguiria apareixent com habitual en posteriors versions de la saga.\nBlur per a les plataformes PS3 i Xbox360, agafaria el relleu de Barcelona en els videojocs de cotxes, en especial de la seva zona urbana oferint-nos fases que transcorren pel Passeig de Gràcia i El Carmel, on fins i tot els seus creadors es van prendre la llicència de representar l’estadi de Cornellà – El Prat en obres.\nJa ben entrar el segle 21, Barcelona apareixeria molt més ben representada en videojocs de cotxes com Grid 2 (2013) i l’hiperrealista Grid: Autosport (2014), amb vistes de Plaça Espanya, Passeig de Cristòfor Colom o la Sagrada Família.\nTot i no ser un videojoc de cotxes, no podíem tancar aquest article sense nomenar Wheelman (de PC, PS3 i Xbox360); un títol protagonitzat per Vin Diesel en el qual podem conduir vehicles, lluitar o passejar lliurement per Barcelona com si estiguéssim jugant amb el GTA.


Tennis, resultats del cap de setmana, 1 i 2 de maig de 2021\nJornada amb dos derrotes i només un triomf per als equips del Tennis Urgell dins la Lliga Catalana.\nEl triomf el va signar el conjunt absolut masculí en imposar-se dissabte a casa davant El Catllar per 4-1. Pere Verdú, Icar Caselles, Adrià Mateo i el doble Óscar Traid-Pere Verdú van guanyar els seus punts, mentre que Lluc Pérez va perdre el seu partit.\nEn el capítol de derrotes, el cadet masculí va perdre a les pistes del Sícoris Club per 3-2. Nil Jiménez i David Morell van guanyar els seus duels, però Septimiu Coborzan, Arnau Traid i el doble Nil Jiménez i Eloi Pericón –al super tie break– no van poder sumar els seus punts. També va caure l’equip +30 masculí a casa davant el CT Mollerussa per 2-3, amb victòries de Jaume Lluís Fontanet i Oscar Antó, i derrotes de David Fernández, Joan Albert López i el dobles Jaume Lluís Fontanet-Óscar Villaverde.\nPassant a les competicions individuals, l’atenció va estar centrada en el Trofeu Aniversari, competició en la que van guanyar els seus partits Mario Mestre (benjamí masculí), Júlia Palau (aleví femení 2), Nil Jiménez (júnior masculí), Joan Albert López (absolut masculí) i Esteve Escuer (+45 masculí). De tots ells, cal destacar el cadet Nil Jiménez, que va signar un gran triomf sobre el júnior Carles Solana, cap de sèrie número 3 del quadre. També cal esmentar Esteve Escuer, que ja porta una victòria en +35 i una en +45.\nEn canvi, van perdre Victòria Jara (benjamí femení), Samuel Pérez (benjamí masculí), Ares García (aleví femení 2), Noel Corchón (aleví masculí 2), David Ribero (absolut masculí) i David Fernández (+35 masculí).


ballus.eu – Estacions de servei, pneumàtics, gasoil a domicili, baix cost\nautomoció ballús, al teu servei Experts en serveis d'automoció per al teu vehicle + informació contacte Ballús Les millors\nmarques Estacions de servei La millor qualitat en carburants per al motor del teu vehicle.\nLes nostres estacions de servei disposen de botigues que estan obertes 24 h 365 dies de l'any. + informació contacte Ballús Ràpid i eficaç Gasoil a domicili Gasoil a domicili, garantia i eficàcia. Ja sigui per a la teva llar com per a la teva maquinària industrial.\nEt proporcionem el servei més adequat per a les teves necessitats. + informació contacte Ballús\nFidelització i descomptes\nGasoil a domicili I tu, quin hivern vols passar? Confia en Ballús, t’oferim el millor caliu per a la teva llar, perquè passis un hivern segur i confortable amb gasoil de calefacció. + informació Truca'ns 93 82101 93 A domicili\nEstalvia a les gasolineres Baix Cost Ballús\nBallús oferim les primeres gasolineres del Berguedà on servim combustibles d’alta qualitat supervisats per rigorosos controls. Les instal·lacions són totalment automatitzades i podràs realitzar el pagament amb targeta o en efectiu.\nEls preus poden variar segons l’estació de servei Baix Cost.\n1,045 €/litre GASOIL A 1,143 €/litre Gasolina sense plom Baix Cost Baix cost Els nostres preus PREUS ACTUALITZATS 6/03/2020\nRealitzem els manteniments periòdics del teu vehicle (cotxe i moto) per que circulis amb la màxima seguretat.\nÚltimes notícies Ballús


Robin Dutt admet l'extrema dificultat de superar l'eliminatòria contra el Barça\nEl tècnic del Bayer Leverkusen ha assegurat que resultarà "extremadament difícil" donar la volta a l'eliminatòria de vuitens de final de la Lliga de Campions contra el Barça\nEFE Barcelona Actualitzada el 06/03/2012 17:12\n260x366 Robin Dutt, a Barcelona Robin Dutt, a Barcelona\nEl tècnic del Bayer Leverkusen, Robin Dutt, ha assegurat que resultarà "extremadament difícil" donar la volta a l'eliminatòria de vuitens de final de la Lliga de Campions contra el Barça, encara que ha recordat que, precisament per això, el seu equip "no té res a perdre i sí molt a guanyar".\n"Des que està Pep Guardiola, donar-li la volta (a una eliminatòria) és extremadament difícil. Però no val parlar de teories, el que hem de fer és demostrar-ho", ha recordat el tècnic alemany en la roda de premsa prèvia a l'enfrontament.\nDesprés de l'1-3 favorable als blaugranes en el primer assalt a Alemanya, el Bayer acudeix a la capital catalana conscient que és l'oportunitat única per "demostrar" la millor versió de l'equip i, "si es converteix en el gran somni, ja veurem", ha dit Dutt.\n"Si perdem contra el Barça no tindrà repercussió negativa en els següents partits, però un bon resultat pot portar-nos reconeixement i bones sensacions. No tenim res a perdre i sí molt a guanyar", ha explicat l'entrenador.\nSegons el seu parer, "no té sentit parlar de percentatge de possibilitats de passar. Si parlem d'un cinc o deu per cent no té gaire sentit. El que hem de fer és establir les bases per fer un bon partit".\nNo es planteja, en cap cas, donar descans als seus millors homes: "En vuitens no podem posar un equip de filial. És una oportunitat única de jugar contra els millors i hem de fer-ho amb una formació de primera línia. No crec que tinguem possibilitat de jugar contra els més grans fins a la temporada que ve".\nUn rival que, sota el seu punt de vista, jugui qui jugui, "sempre sembla que estiguin tots, són fortíssims" i per tant és complicat centrar-se en un únic factor a combatre.\n"Hi ha moltes coses que poden preocupar en un equip com el Barça, però hem de buscar l'alegria d'aquest partit", ha opinat Dutt, que s'ha mostrat més distès responent si ell dubtaria sobre si renovar o no amb el Barça si fos entrenador blaugrana, com li passa a Pep Guardiola.\n"El que hauríem de fer és un 'streaming' perquè segur que Guardiola està esperant el meu consell", ha dit en broma Dutt. "En tot cas, és un gran entrenador, i un gran entrenador pot prendre grans decisions".\nTambé ha restat importància a la possibilitat d'una discussió com la que van protagonitzar dos dels seus jugadors al final del partit d'anada per quedar-se amb la samarreta de Leo Messi, per la qual el club alemany va acabar realitzant una subhasta benèfica.\n"És una cosa que es decidirà aquest dimecres. Evidentment no és definitiu, però si passa el mateix que l'altra vegada i es pot recollir una bona quantitat de diners, 11.000 euros, doncs millor", ha dit.\nGuardiola: "Si els estaments arbitrals s'han sentit ofesos, molt humilment els demanem perdó"


Holanda i Flandes en bici i vaixell - El Blog de Viatges Alemany\nby Joan Torres · Published març 17, 2017 · Updated juliol 6, 2018\nLa ruta d’Holanda i Flandes en bici i vaixell és el recorregut perfecte per conèixer els dos països en un sol viatge. Combina esport i turisme durant les teves millors vacances amb bicicleta. El ciclisme i el creuer es sumen per descobrir les zones més boniques d’Holanda i Flandes. La ruta en bici i vaixell et permet descobrir pedalant per ciutats com Amsterdam, Anvers, Gant i Bruges. Aquest itinerari permet viatjar en creuer de forma còmoda i passejar des dels Països Baixos fins als paisatges holandesos. Pedalar al teu ritme et dóna llibertat per gaudir del destí i del territori amb els amics, en família o de forma individual.\nL’allotjament en el vaixell és el sistema perfecte per a unes vacances de cicloturisme diferents. Descobreix amb bicicleta la ciutat de Bruges, la perla de Flandes, admira l’art a la ciutat natal de Rubens, Anvers, i no deixis de visitar a fons la capital holandesa, Amsterdam. A la ruta per Holanda i Flandes en bici i vaixell no has de transportar l’equipatge cada dia, ja que al vaixell podràs disposar de la teva pròpia cabina. En aquest tour amb bicicleta es pot gaudir de la gastronomia típica holandesa amb la degustació de formatges del país en una veritable granja autòctona, i visitar els 19 molins de vent de Kinderdijk.\nLes vistes des del vaixell del riu Vecht són impressionants. El nivell de la ruta és fàcil i planer amb carrils bici senyalitzats per a tots els passatgers, incloent famílies amb nens.\nHolanda és un país amb una llarga tradició cicloturista. No hi ha més que veure la gran quantitat de bicicletes que recorren les principals ciutats d’aquest país per adonar-se’n. Per aquest motiu és una de les millors opcions per a aquest tipus de viatge. El mateix passa amb Flandes. A més, tots dos tenen una geografia sense grans desnivells, pel que poden condensar una gran quantitat de rutes en bicicleta per terrenys plans. Tant Holanda com Flandes són solcades per una xarxa de rius i canals, que els converteixen en una excel·lent opció per a itineraris d’aquest tipus, sense preocupar-nos per fer i desfer maletes.\nEl vaixell de la ruta\nEl vaixell en el qual s’allotgen els usuaris d’aquest viatge és el Fluvius, una embarcació amb capacitat per a 36 passatgers distribuïts en 19 cabines. Les dimensions aproximades de cadascuna d’elles és d’uns 10 m2, i totes elles disposen de dutxa amb WC, aire condicionat i llits baixos, de manera que no patiràs la incomoditat de dormir en lliteres. A més, per un petit suplement pots escollir una de les tres cabines de la coberta superior. A les zones comunes disposes d’un bar amb una àmplia sala, a més d’un restaurant, i d’una còmoda terrassa que dóna a l’exterior. I per descomptat, una zona en la qual poder guardar les bicicletes.\nTags: CicloturismeVacances en família


L'hospital Josep Trueta amplia l'horari d'hemodinàmica a 12 hores al dia - El Gerió Digital\nEl centre calcula que l'ampliació evitarà traslladar uns 90 pacients amb infart a Barcelona cada any\nDivendres, 18 de maig de 2012 15:16h\nUn pacient rep tractament al servei d'hemodinàmica de l'hospital Josep Trueta de Girona © Quim Roser\nA partir del proper mes d’octubre s’ampliarà l’horari de l’hemodinàmia de l’Hospital Universitarii Josep Trueta de Girona, que estarà en funcionament 12 hores al dia, els 365 dies a l’any, és a dir, que es passarà de les 40 hores setmanals de funcionament a les 84 hores. L’objectiu és millorar l’accessibilitat a l’angioplàstia primària amb un temps més curt dels pacients que han patit un infart agut de miocardi.\nA la Regió Sanitària de Girona es produeixen uns 650 infarts aguts de miocardi a l’any, dels quals es calcula que uns 290 són infarts aguts de miocardi amb elevació del segment ST (IAMEST), i per tant, susceptibles d’activar un Codi Infart. Des que es va posar en marxa el Codi Infart, l’1 de juny del 2009, fins a 31 de desembre de 2011, 615 gironins l’han fet activar, dels quals 280 han estat atesos al Trueta. Cal tenir present que de la resta, 160 corresponen a pacients de la zona de l’Alt Maresme, que tenen –i continuaran tenint- l’Hospital Germans Trias i Pujol com a referència. L’ampliació d’horaris de l’hemodinàmia del Trueta, podria evitar de desplaçar a Barcelona uns 90 pacients a l’any. No tots els casos que activen el Codi Infart requereixen angioplàsties, és a dir, tractaments hemodinàmics.\nA la Unitat d’hemodinàmia de l’Hospital Trueta, cada any s’hi realitzen aproximadament, unes 1.800 exploracions cardiològiques a pacients amb patologies coronàries. A més de servir per al diagnòstic de problemes coronaris, també permet la realització de teràpies mitjançant la introducció d’Stent, en els casos que ho requereixin, com la majoria dels casos en que s’activa el Codi Infart. La Unitat d’hemodinàmia de l’Hospital Universitari de Girona Doctor Josep Trueta es va posar en funcionament el mes de setembre de 2004, i està equipada amb les més modernes tecnologies de diagnòstic per la imatge i digitalització. La infraestructura va tenir un cost de 1.100.000 euros.


Espores - HORTUS BOTANICUS, UN OASI EN EL CENTRE D'ÀMSTERDAM\nHORTUS BOTANICUS, UN OASI EN EL CENTRE D'ÀMSTERDAM\nEscrit per El Blog de la Tabla\nHortus Botanicus és un jardí secret de només 1,2 hectàrees d'extensió que concentra unes 6.000 plantes de més de 4.000 espècies diferents. I el millor de tot és que es troba en ple centre d'Amsterdam. És el Jardí que ha triat el nostre col·laborador viatger, El Bloc de la Tabla, per tancar el seu periple per la nostra revista després d'un any passejant de jardí en jardí.\nEl Hortus Botanicus Amsterdam (De Hortus) es pot convertir en una parada en el camí quan es visita aquesta ciutat, un descans que ens permetrà descobrir que estem en un dels jardins botànics més antics del món. Fundat el 1638 per l'Ajuntament d'Amsterdam el nucli de la seua col·lecció el formaven plantes medicinals que servien per proveir als farmacèutics durant el segle XVII i que avui dia estan incloses dins del Jardí d'Herbes.\nSituat al barri de Plantage el jardí cultural d'Amsterdam va ser traslladat en 1682 al lloc actual convertint-se en un autèntic oasi enmig de la ciutat. A més de l'Hortus Botanicus, en aquesta zona de la ciutat es poden trobar nombrosos parcs (Oosterpark, Aartis Royal Zoo, Wherteimpark) i jardins amb arbres antics i espècies exòtiques. Museus, centres culturals i d'oci, restaurants i bars amb terrassa, etc. Un barri definit com el més proper al paradís que es pot obtenir, si tenim en compte que som al centre d'una gran ciutat.\nSembla que tot es posa a favor per convidar-nos a visitar aquest jardí botànic si anema a Amsterdam. Una vegada dins d'aquest botànic descobrirem tot un món d'espècies vegetals i alguna cosa més. Tot al costat del canal. Anem a veure-ho.\nQuatre segles d'història i diversitat botànica\nHortus Botanicus pertany a la Dutch National Plant Collection, organització en la qual col·laboren altres 18 jardins botànics holandesos. A part de diverses activitats educatives, participa activament en l'intercanvi internacional de llavors.\nEl que li va donar un gran impuls a aquest jardí botànic va ser l'activitat dels vaixells de la Companyia Holandesa de les Índies Orientals, que van permetre que les seues col·leccions de plantes poguessin ampliar-se amb rapidesa durant els segles XVII i XVIII. Els vaixells van portar no només herbes i espècies, sinó també plantes ornamentals exòtiques. Alguns 'joies de la corona' en aquella època, com l'exemplar de Cicada (cicadofití) procedent del Cap Oriental de 300 anys d'antiguitat.\nSón quatre segles plens d'història i, per descomptat, de diversitat botànica. Les plantes procedents de zones desèrtiques, tropicals i subtropicals estan ubicades en hivernacles. A la zona de jardí a l'aire lliure, els camins serpentegen al voltant de quaranta àrees temàtiques.\nTot un privilegi poder passejar, sense moure't del centre de la ciutat d'Amsterdam, entre estanys amb exòtics nenúfars, plantes carnívores i plantes medicinals. Exemplars de palmeres, arbres o arbusts gairebé únics; i importants col·leccions de fúcsies, orquídies i, per descomptat, tulipes.\nLa col·lecció de Victòria amazònica, que floreix a intervals regulars en aquest botànic des de 1859, s'ha completat amb l'obtenció de nous conreus incorporats a partir de 2002. Els semicercles creats en 1863 es converteixen cada estiu en un autèntic mar de flors, on les plantes estan classificades en funció del material genètic (Angiosperm Phylogeny Group -APG- system). Com a contrast, a l'hivern el color el donen les línies rectes de boix que existien anteriorment i que constitueixen una clara reminiscència de l'arquitectura formal dels jardins anteriors a l'època romàntica.\nPapallones i abelles\nCentenars de papallones tropicals voletegen dins del Hivernacle. Els empleats del jardí recullen diàriament els ous i larves joves, situant-les en un altre hivernacle fins que les pupes són a punt d'emergir, sent llavors traslladades de nou al seu hivernacle.\nEl jardí exterior compta amb quatre ruscs, cadascuna amb la seua pròpia abella reina, i al voltant de 20.000-40.000 abelles per colònia, que voletegen al voltant de tota la col·lecció botànica. A la pàgina web del jardí s'explica que cadascuna de les abelles realitza prop de 40 vols diaris, amb una mitjana de 100 visites a les flors per vol i cada vol dura al voltant de 20 a 30 minuts.\nMuseum Cafè, una parada en el camí\nAquesta visita es pot convertir en una parada en el camí ple de sorpreses, les que ofereixen les plantes, pel seu lloc, però també aquesta parada gairebé inevitable al Museum Cafè (la Oranjerie). Si la nostra caminada per la ciutat ens ha deixat sense forces, podem seure en aquest cafè on estarem envoltats de plantes exòtiques mentre prenem una infusió, o un suc. Vam degustar delicioses amanides, sandvitxos o pastissos i tot elaborat a base d'ingredients orgànics. Per si l'entorn natural no fos suficient, també podem admirar els tapissos que cobreixen les parets, creats per l'artista Claudy Jongstra amb seda, llana i tints procedents de les flors del seu jardí. No hi falta ni un detall.\nAmb tota probabilitat, aquesta experiència viscuda durant la visita al jardí botànic ens haurà deixat un bon sabor de boca. Si és així, podem portar-nos un record d'aquesta estada: xocolata, cafè, te, mel i altres productes orgànics elaborats per ells amb ingredients bàsics procedents del propi jardí i que es pot adquirir al Garden Store.\nI això és tot, ja hem gaudit i descansat una estona, ara podem continuar la nostra caminada per la ciutat d'Amsterdam. Si voleu conèixer horaris i altres detalls, al lloc web de De Hortus (Hortus Botanicus Amsterdam) teniu tota la informació necessària.\nMaría José Holguín, editora i autora del bloc.\nDes de 2011 comparteix continguts sobre plantes, jardins i vida verda, que combine amb la fotografia i art al jardí. Visc a València, on he sigut viverista durant 17 anys, i estic llicenciada en Publicitat a la Facultat de C. de la Informació de la Universitat Complutense de Madrid.\nLloc Web: www.elblogdelatabla.com\nL'últim de El Blog de la Tabla\n‘Chelsea chop’: truc de jardineria per a plantes que floreixen a l'estiu\nIsabella Plantation, un bosc de rododendres a Londres\nHigh Line Park: plantes cultivades “al costat salvatge” de Manhattan\nEl jardí de Munstead Wood, la casa de la paisatgista i jardinera Gertrude Jekyll\nVlinderhof: quan persones voluntàries creen, gaudeixen i mantenen un jardí\nUn jardí japonès amb història, i amb moltes històries\nHoliday Train Show al Jardí Botànic de Nova York\nPhipps Conservatory i Botanical Gardens


Wikiloc | Ruta Priorat; Dos dies per la Serra de Montsant (Cabacés-Margalef i Margalef-Cabacés)\nPriorat; Dos dies per la Serra de Montsant (Cabacés-Margalef i Margalef-Cabacés)\n6.282 168 4495\nTemps un dia 5 hores 38 minuts\nData de pujada 8 / de novembre / 2016\nJoan_Maria Tots els drets reservats\nVista 879 vegades, descarregada 25 vegades\nCircular en el que vam emprar dos dies, el primer amb sortida de la població de Cabacés i parada a la població de Margalef i el segon en retornar al punt de sortida a Cabacés.\nAquesta excursió també es pot partir en dos, fent una circular amb sortida i arribada a Cabacés; i una altre amb sortida i arribada a Margalef.\nCom o orientació cal dir que en el primer día (Cabacés-Margalef) vàrem fer uns 21 quilòmetres i uns 1003 metres de desnivell en 10 hores i 15 minuts.\nEl segon día, (Margalef-Cabacés) vam completar 10´5 quilòmetres i 577 metres de desnivell els van assolir amb 3 hores i 45 minuts.\nGR 171-CAMI CARRETER\nFONT DE CAVALOCA\nEncreuament amb el sender que du al Grau del Caixer i més enllà a l'Ereta de l'Espanyol.\nGRAU DE L'ENDERROCADA, COVA DELS LLADRES I MAS DE L'ESTREM\nDesprés que la pista fes una suau baixada i un gir a la dreta vora el mas de Forçans o del Peire, ens trobem amb un pal col·locat pel nostre club ja fa un grapat d'anys que indica el camí que seguirem en forta pujada cap el grau de l'Enderrocada i la cova dels Lladres i mas de l'Estrem.\nMAS DE L'ESTREM\nEl mas es situat a l'inici del barranc de la Martorella amb el Cairat just al davant, lloc on s'ubica el grau de l'escletxa, els Bassis i la Punta Alta del Boter. Al davant del mas el nostre club també i va colocar fa molts anys un pal de senyalització que el parc a respectat. El mas va estar enrunat durant molts anys. ara en fa un parell que el parc el va restaurar possiblement per fer-ne un refugi que de moment no està ni obert ni vigilat.\nLA SERRA MAJOR\nPAL SERRA MAJOR\nAquest pal, entre altres llocs, indica quin camí seguir per anar a l'ermita de Sant Salvador i a Margalef.\nPAL AL GRAU DE L'ESCLETXA\nA 1063 metres d'alçada sobre el nivell de mar trobem, en plena Serra Major, la Cogulla amb un vèrtex geodèsic al punt més alt.\nPAL AL BARRANC DE LA TAVERNA\nEns indica, en aquesta ocasió, el lloc per on hem d'enfila la baixada per seguir el nostre itinerari d'avui.\nEs tracta d'una balma on degota aigua i al fons un mil·lenari teix.\nCRUILLA, ANEM A L'ESQUERRA\nCRUILLA� ANEM A L'ESQUERRA\nBARRANC DE LA TAVERNA\nEl sender del barranc de la Taverna sempre el he trobat molt llarg, clar que més llarg de pujada que no pas de baixada.\nJa cap el final del barranc, encara podem veure el forn dels maquis i la cova de la Taverna, ambdós van perillar per la construcción del pantà de Margalef però ja per la pressió que les entitats excursionistes van fer, o per l'enteniment del ajuntament de Margalef, o per la importància d'aquestes localitzacions, que les aigües del pantà van arribar just a les seves portes sense entrar-hi.\nLa cova de la Taverna es degut a un curiós fenomen càrstic que fa que una corrent d'aigua hagi perforat el subsòl creant una cova amb dues entrades, el que permet de pasar per el seu interior anant a sortir una mica més amunt d'on es troba l'entrada principal. Per la seva visita no cal dur roba especialitzada, només frontal i una gran esperit aventurer barrejat amb un xic de contorsionisme.\nEl que si van tallar les aigües del pantà va ser el camí entre Margalef i el Congost de Fraguerau amb el mas de Soleràs i la cova del Pilar inclòs; avui dia ja no si pot arribar amb vehicle. També va tallar el camí de pujada a la serra Major pel barranc de la Taverna. El camí del barranc de la Taverna es va continuar mitjançant un pont penjat que al mateix temps fa de pas cap al mas de Soleràs al qual ara només s'hi pot arribar a peu.\nPANTÀ I PRESA\nA la primera fase de construcció de la presa era un xic més baixa que l'actual, va existir una segona fase per repujar uns metres la construcció, potser això va ser degut a comprobar que no inundaba alguns llocs importants, o per comprobar si l'agua que podia emmagatzemar era la necessària o no.\nPISTA CIMENTADA I BIFURCACIÓ\nSeguin una pista de ciment vorejada pels colors de tardor, tot baixant fins una clariana on agafem la pista que puja i en una bifurcació seguim cap a l'esquerra. Durant una bona estona anem per camí ample envoltat de bosc de ribera, tot passant alguns registres de la mina d'aigua que es condueix cap a Margalef. El camí fa algun sifó i creua el riuet per dos cops per passeres de fusta, fins trobar una bifurcació cap a l'esquerra amb pujada, com a verificació del lloc només veurem uns metres enllà una gran sageta de color vermell pintada en una gran roca.\nVISTA AL MOLI DEL MIG (RUINES)\nUna evidència de que hem escollit el bon camí és que no passem ni a prop de les ruines del molí d'en mig ni a prop de la cova dels Solans, sino que ens costa de veure ambdós pels pins que ens els tapen ja que anem un xic més elevats; si no es així es que ens hem passat la sageta vermella i que al final haurem de corregir el camí creuant per uns conreus d'oliveres amb un forta pujada per recuperar el bon camí si no es que volem fer cap a la carretera.\nPoc després ens trobem una pista a la nostra dreta que baixa, nosaltres seguim la de l'esquerra. Un xic abans d'arribar al destí marxa per l'esquerra el camí de la Vila, nosaltres seguim cap a la dreta un desdibuixat sender que baixa fort i que sembla entaforar-se en un conreu, seguim avall fins sortir a la pista que mena al poble fent cap al aparcament del hostal.\nAPARCAMENT I HOSTAL\nUn aparcament per a poc mes d'una dotzena de cotxes, inicialment pels clients del antic hostal dels Tres Pins, avui dia regenerat i regentat per nou personal de molt agradable tracte és on farem el àpat nocturn i pernoctarem per recuperar forces per l'endemà continuar el nostre periple cap a Cabacés.\nAPARCAMENT DE L'HOSTAL\nÉs el lloc on ens reagrupem per trobar-nos amb més components del nostre grup que s'ajunten en el segon dia de caminada.\nCAMÍ DE SANT SALVADOR I MAS DEL MORERAR\nJa fa estona que hem deixat la pista asfaltada i passem per davant del mas de Morerar que deixem a la nostra dreta.\nMargalef es a poc més de 400 metres d'alçada i l'ermita de Sant Salvador es vora els 800, això vol dir que el sender es de pujada continua; seguim amunt i quant a sota nostre veiem l'àrea de servei i parking per a escaladors vora la pista, ens trobarem una bifurcació a la dreta senyalitzada amb una balisa cap a la cova del Ximet, la ignorem i seguim pujant. Al poc travessem una balma de grandíssimes proporcions, es la cova de la Roba.\nUns 200 metres més amunt i una nova balma però de dimensions molt petites a la nostra esquerra tocant el camí que pot servir d'aixopluc en circumstàncies adverses..\nCOVA DEL CARBÓ (CORRAL)\nJa a prop de l'ermita passem a tocar la cova del Carbó, una balma però aquest cop amb parets de pedra seca i porta. Per les mostres al terra, sembla que darrerament s'ha fet servir per resguardar el bestiar.\nEdificada sota una balma posseeix una curiosa campana aprofitant la punta d'un obús de la guerra.\nSENDER A SERRA MAJOR I ROCA DEL FRARE\nDel costat de la font per unes escaletes, o més a la part de picnic, on un pal ens senyalitza el sender, pujarem fins a la Serra Major amb forta pendent i amb la curiositat a mitja alçada de poder admirar una alta i esbelta roca que de cantell te semblança a un frare caputxí, d'aquí el seu nom.\nGRIMPADA I BIFURCACIÓ\nAl arribar al cap del barranc ens trobem amb una petita grimpada i amb unes lliseres de roca que cal superar. Ja a dalt, en zona més coberta de vegetació hem de deixar el camí que seguim per agafar un trencall a la dreta per on trobarem marques grogues del parc.\nSeguim la Serra Major i el camí s'entafora en un ample barranc on ens esperan alguns salt de roca. Poc després arribem al encreuament que per la dreta du al Camí del Celler, nosaltres seguim recta pel camí de la Serra Major.\nUn cop deixada enrere la cruïlla cap el camí del Celler, no tardem en encreuar-nos amb una pista que bé de l'Ereta de l'Espanyol per l'esquerra: la seguim cap a la dreta.\nCRESTES, ERMITA I FONT\nSeguint la ampla pista iniciem la baixada paral·lels al sender de la Baixada del Ros. Tenim al costat dret l'espectacular cinglera del Racó de les Foies i al front, al fons, les Crestes del Pare Sant. La baixada conflueix amb la pista que be de Cabacés just davant de l'ermita de la Foia i al costat de la font protegida que un bonic castanyer. Deixem l'àrea per seguir la pista cimentada vers el poble.\nA mig camí ens sorprèn una gran torre dalt un turó; és una antiga cisterna; és l'aljub de Sant Roc. El camí fa un tomb a la dreta i seguim baixant.\nNo fem ni dos-cents metres de camí que fem cap a una altra ermita, es la de Sant Roc, construida sota mateix d'una balma. Petita i arrecerada del vent amb una gran bancada davant seu. El lloc respira pau i tranquil·litat.\nLa pista esdevé cimentada, el que vol dir que ja som a tocar del poble i al final de la nostra excursió. La piscina municipal i les instal·lacions esportives de Cabacés ens donen la benvinguda.\nLa caminada s'inicia per pista cimentada durant uns 1000 metres i la deixem cap a l'esquera per seguir l'antic camí de Sant Salvador que creua el barranc per pujar per l'altra costat. Al fer la pista per facilitar la pujada de turismes a l'ermita se'n van carregar una bona part però no tot, així que avui dia nosaltres encara podem gaudir d'aquest antic itinerari per arribar-hi.\nVora l'ermita hi ha una gran àrea de picnic amb una font que raja tot l'any. Per pujar cap a la serra major be podem fer-ho per unes escaletes just al costat de la font, o seguint el camí de l'àrea trobarem un pal indicador a tocar d'un lloc cobert. el sender de pujada ho fa decidit sense cap tram pla, al contrari, es tan inclinat que casi que s'ha de grimpar.\nBon dia: Una pregunta: Voldria fer la ruta aquest cap de setmana, sembla que hi ha molta pista, és així? Gràcies.\nNo ho creguis, evidentment que hi ha pista, però la majoria son senders, si la memòria no em falla, ja que fa dos anys que la vaig fer, i faig unes 100 excursions a l'any, els pocs trams de pista son per a fer connexions entre senders, jo les referiria com un 15%, mes o menys, del recorregut per pistes si mal no ho recordo.\nEspero que gaudiu del recorregut un xic exigent.\nEls dies 5 i 6 de desembre he fet la travessa en solitari, la vaig fer amb dos circulars, per així fer les etapes més iguals i també alleugera el pes de la motxilla, he dormit al refugi de Margalef. Dono les dades dels dos dies i també cal dir que el track està molt ben marcat.\nPrimer dia Cabacés-Cabacés: Pel meu gust hi ha massa pista, uns 6 km però els trams de corriols són molt distrets, especialment el que puja pel grau de l'Enderrocada, és intens, divertit i amb algun tram una mica aeri.\nTotal: 15,300 km. 760 metres i fets amb 5 hores 20 minuts.\nSegon dia: Margalef-Margalef. Ruta tota per corriols al 100% i amb un bon tram per la Serra Major, No hi ha cap tram ni massa complicat ni difícil, tret lògicament del desnivell que hi ha i del vent que sempre fa a la Serra Major, i avui en feia força.\nTotal: 19,500 km. 900 metres i fets amb 6 hores 30 minuts.\nSurt una mica més de distància, però això són coses que ja passen entre diferents GPS i també Wikiloc.\nM'alegro de que poguessis fer les dos circulars sense problemes, sempre es agradable seguir un recorregut i no fer marrades.\nEloi Mariné Ferré 07/10/2020\nVaig seguir el circuit de Margalef. Alguna petita i momentània pèrdua però molt bé.\nLa vaig fer juntament amb Joan_Maria\nDemana a Joan_Maria que t'afegeixi com a company a aquesta ruta


Divendres, 12 Juliol 2019 13:39\nAdéu a les qualificacions quantitatives (1 al 10) per introduir les qualitatives: ASSOLIMENT suficient, notable, excel·lent o no-assoliment.\nBo, negatiu, dolent? Cal fer una valoració ara al final de curs. Ara bé, el que caldria és que l'ENSENYAMENT deixés de tenir tant de canvis i fos CONSTANT. La millor pedagogia demana: sedimentar. És ben cert que l'ESO és un tram gens solucionat des que va entrar arran de la llei d'ensenyament nova per a tot l'Estat Espanyol. I no s'ha trobat encara com portar-la ni com fer-ho. Dels 12 als 16!!!! Edat de canvis físics, psíquics i socialització.\nEscola pública, concertada, privada. Totes haurien de ser estatals, PER TANT, GRATUÏTES i oferir PROJECTES PEDAGÒGICS DIFERENTS. I obligades les temàtiques: HISTÒRIA DE LES CULTURES DE RELIGIONS com EDUCACIÓ EN VALORS CÍVICS. Una escola demòcrata i per tant plural. Sense oblidar que vivim immersos en un món digitalitzat.\nNo és gens fàcil aquesta tasca, i és un compromís de tota la societat. Aleshores s'ha de parlar d'EDUCAR. Això correspon a tothom.\nEdificis i Professorat pertanyen a la segona part del XX. Alumnat totalment del segle XXI.


Reacció espontània a Canal 9. Sí a TV3! La República\nEl País Valencià no es veu representat per aquesta colla d’opressors a l’antiga que tenen a la Generalitat Valenciana. Són molts els valencians que miren TV3 malgrat l’evident catalanocentrisme de […]\nEl País Valencià no es veu representat per aquesta colla d’opressors a l’antiga que tenen a la Generalitat Valenciana. Són molts els valencians que miren TV3 malgrat l’evident catalanocentrisme de “la nostra”, a la recerca d’informació de qualitat i sense manipulació, buscant també programes d’entreteniment que no ofengui a l’espectador.\nL’imminent tancament dels receptors de TV3 al País Valencià està portant el poble germà a la mobilització, i són diversos els petits actes de protesta per tal d’aconseguir la reciprocitat i mantenir les emissions al territori valencià. L’última d’elles fou a l’entrega de premis del 47è concurs internacional de paella de Sueca. El Canal 9 hi havia desplaçat una unitat mòbil per cobrir l’esdeveniment, i tres joves de Sueca van aprofitar per “colar” durant la connexió en directe un cartell reivindicant TV3 fet a boli i a cuita corrents.\nDavant la indignació de la periodista del Canal 9, els joves espectadors de TV3 han fet valer la seva llibertat d’expressió i han ensenyat la pancarta, que es pot veure perfectament al vídeo que us adjuntem a continuació.\nDesprés d’aquest acte pacífic de protesta, les taules dels voltants, plenes de simpatitzants i polítics locals del PP, van esclatar amb insults i crits d’odi, i fins i tot van llançar objectes (tovallons i culleres) a la taula dels tres joves, on hi havia també representats d’ERPV. Més tard, algun militant ha arribat a amenaçar als joves amb allò de “vigileu sota el cotxe” en al·lusió a un atac terrorista “ultra” d’aquests tan populars darrerament a València.\nA continuació us oferim una fotografia on es veuen els tres joves, a qui des d’aquí felicitem per la seva valentia en l’exercici de la llibertat d’expressió.


L'Arsenal aprofita el mal moment del Manchester City a la Premier (0-2) - Esport3 - TV3 i Catalunya Ràdio\nL'Arsenal aprofita el mal moment del Manchester City a la Premier (0-2)\nEl Manchester City, rival del F. C. Barcelona en els vuitens de la Lliga de Campions, ha perdut aquest diumenge al seu estadi davant l'Arsenal (0-2). Aquest resultat allunya els de Manuel Pellegrini del líder de la Premier, el Chelsea de José Mourinho\n18/01/2015 - 21.24\nSanti Cazorla celebra el seu gol. (Foto: Reuters)\nL'equip de Manchester ha encaixat la tercera derrota de la temporada davant un Arsenal liderat per Santi Cazorla. El migcampista ha marcat de penal el primer gol del duel, en el minut 24. Ja en la segona part, l'espanyol ha fet la centrada que ha permès a Olivier Giroud aconseguir el segon gol dels visitants.\nEl "Kun" Agüero ha estat titular per primera vegada des de la seva lesió en un equip local que ha perdut empenta. El Manchester City només ha guanyat un dels seus quatre últims enfrontaments i comença a perdre de vista el líder, un Chelsea que li treu 5 punts d'avantatge. Una situació inversa a la que viu l'Arsenal d'Arsène Wenger, que s'ha imposat en 4 dels seus 5 darrers partits.


Mollet multiplica les activitats per dir NO a la violència masclista\ndimecres. 17.07.2019 |\nRedacció 11:23 23/11/18\nMoltes activitats enguany amb motiu del 25N, el Dia Internacional per a l'Erradicació de la Violència vers les Dones. L'Ajuntament de la ciutat amb la implicació de les escoles i instituts, les associacions de dones i d'altres associacions locals, multipliquen les activitats adreçades a tothom amb l'objectiu de seguir treballant per erradicar aquesta xacra.\nUn programa d'activitats que van començar el passat 9 de novembre i que finalitzaran el dilluns 26 amb la tradicional lectura del Manifest davant de la Casa de la Vila.\nEntre les diferents activitats, destacar que el mateix dia 25 es farà un minut de silenci en totes les activitats esportives que es facin a Mollet i hi haurà una acció reivindicativa a la Rambla Fiveller organitzada per l'Associació de dones Àgora.\nPel que fa als tallers, n'hi haurà sobre autodefensa personal femenina, sobre els infants i la violència masclista i d'altres on els protagonistes seran els homes que formen part dels clubs esportius de Mollet.\nEn referència a les exposicions, fins al 12 de desembre el CIRD Joana Barcala n'acull dues: Murs. La realitat del que és invisible, la prostitució i Reflexions íntimes.\nTambé amb l'objectiu de fer pedagogia sobre aquesta xacra social, el 26 de novembre, a partir de les 9 del matí, l'emissora municipal Ràdio Mollet farà un programa especial des de l'Institut Mollet anomenat "No és no, també a les cançons".\nPallassos sense fronteres protagonitzarà la cloenda de l’Arlequí\nDel 26 al 29 de juliol Parets del Vallès viurà la festa més esperada, la Festa Major d'Estiu.\nMollet renovarà tots els contenidors de recollida selectiva per altres menys sorollosos\nParets del Vallès millora la via pública, per fer uns Camins Escolars Segurs\nLa molletana Julia Marco es proclama campiona del món de patinatge en grups petits de xou\nRiera Seca diu adéu “al millor mundial de Roller Derby de la història"\nPOLITICA | 16/07/2019\nSOCIETAT | 15/07/2019\nESPORTS | 15/07/2019\nAquest dissabte arriba la IV Festa Holi de Morats al Parc de Can Mulà\nSUCCESOS | 10/07/2019\nUn jove mor atropellat per un tren en creuar la via en patinet a Mollet\nSUCCESOS | 24/06/2019\nEls Mossos investiguen una agressió sexual a una menor a Mollet la nit de Sant Joan\nSUCCESOS | 09/07/2019\nTres ferits en una baralla entre dos clans gitanos a Mollet\nPOLITICA | 19/06/2019\nSOCIETAT | 18/06/2019\nSOCIETAT | 20/06/2019\nCinc alumnes de l'Escola Sant Gervasi guanyen una beca per anar a estudiar a Xina\nJa pots llegir el Mollet a mà del 23 al 29 de novembre\nMollet tornarà a tenir una programació de cinema comercial estable a partir de l'any que ve\nJa pots llegir el Mollet a mà del 12 al 18 de juliol\nBodas.net premia dos restaurants de Sant Fost com els millors d’Espanya organitzant banquets de casament


Netanyahu suspèn els comicis i pacta amb Kadima\nIsrael aconsegueix 'in extremis' un govern d'unitat nacional per un possible atac a l'Iran\nJODI RUDOREN THE NEW YORK TIMES / JERUSALEM 09/05/2012 00:00\n260x366 Benjamin Netanyahu i el líder de Kadima, Shaul Mofaz, durant l'anunci ahir a Jerusalem. / L. MIZRAHI / GETTY Benjamin Netanyahu i el líder de Kadima, Shaul Mofaz, durant l'anunci ahir a Jerusalem. / L. MIZRAHI / GETTY\nEls israelians se'n van anar a dormir dilluns amb la previsió que el 4 de setembre anirien a les urnes, i es van despertar l'endemà amb un govern d'unitat nacional. El primer ministre, Benjamin Netanyahu, i el líder de l'oposició, Shaul Mofaz, van acordar ja de matinada que el nou líder del partit de centredreta Kadima es convertiria en vice primer ministre d'Israel. Mofaz serà així el substitut del líder del Likud quan sigui a l'estranger i l'acompanyarà a les reunions a porta tancada del govern que "s'ocupen de la seguretat i de qüestions diplomàtiques, econòmiques i socials".\nAhir al matí tant Netanyahu com Mofaz feien cara d'extenuats després de tota una nit de negociacions per un acord que van definir com a històric. "L'Estat d'Israel necessita estabilitat", va dir Netanyahu amb la veu una mica ronca en una roda de premsa al Parlament israelià. La nova coalició, va afegir, "és bona per a la seguretat, l'economia, la societat d'Israel i bona per al poble d'Israel".\nMofaz, exministre de Defensa i cap militar que recentment ha substituït Tzipi Livni com a líder de Kadima, va agregar que el nou govern podrà "enfrontar-se millor als desafiaments d'Israel", incloent-hi "un compromís territorial històric amb els veïns palestins". "Hi ha moments en la vida d'una nació en què se t'encomana prendre decisions serioses. Crec que aquest moment li ha arribat a Israel", va afegir.\nTot i que la popularitat de Netanyahu està pels núvols i el Likud no patia per guanyar les eleccions que s'havien proposat per al 4 de setembre, amb aquest pacte Netanyahu aconsegueix una àmplia majoria al Parlament -passa de 94 diputats a 120- i limita el poder de les faccions ultraortodoxes. Per a Kadima l'acord significa aconseguir més temps per convèncer el seu electorat a les urnes, però alhora debilita la credibilitat de Mofaz, que havia jurat no aliar-se amb el Likud.\nPalestina, una prioritat\nL'acord també dóna estabilitat a Netanyahu per plantejar un eventual atac a un Iran que ensenya múscul en plena escalada nuclear. Tot i això, Mofaz va deixar clar que el principal repte és aconseguir l'estabilitat amb Palestina. En el passat, el líder de Kadima ha apuntat a abandonar assentaments israelians a Cisjordània, una proposta que pot portar guerra en el si del Likud.


Que gran s'ha fet Reus i quanta poca gent hi viu | ReusDigital\nQue gran s'ha fet Reus i quanta poca gent hi viu\nper Fito Luri, Reus, Catalunya | 25 d'octubre de 2021 a les 09:57 |\nUna cafetera urgent i un raig de conyac clavat a la barra del bar. Els veïns sempre miren qui hi ha a la parada del bus i la Vicenta no para de fer entrepans des de les set del matí fins a les onze ben tocades. Fa un tallat ràpidament i ja comença a preparar el dinar. Els obrers que estan fent la casa que està tres carrers més avall arriben d'hora i a la una en punt ja demanen què hi ha de menú.\nElla no esmorza, no para de picar mentre cuina des de primera hora fins que no tanca el bar, deu ser per això que la Vicenta és grassa i gran, perquè la Vicenta és una senyora gran.\nFa molts anys que està dins la cuina del bar, tants com gairebé en té. Quan va néixer, la mare ja cuinava en aquella cuina i, a la barra, estava el pare. Ara, a la barra, està el seu germà Pere. També gran com ella, amb les mans grans, els peus grans i les orelles grans. En el darrer cas, molt més grans que ella.\nEls dos solters i els dos tota la vida al bar han vist, sense bellugar-se de dins la cuina i de darrere de la barra, com la ciutat ha anat canviant.\nEl carrer té pràcticament tots els negocis amb la persiana abaixada i el cartell d'Es lloga. Hi ha pisos amb els balcons tapiats. El Pere sempre recorda el balcó de la família Bolet, farcit de plantes i flors boniques. Ara, en canvi, tapiat i ple de cagarades de coloms.\n- Com ha canviat el barri!, exclama el Pere mentre dóna un cop de moneda damunt la barra cobrant el cafè del Pepitu dels sifons. Sempre explica que quan repartia sifons per la ciutat tots els carrers estaven plens de vida, bona i dolenta, perquè ja sé sap, en totes les èpoques no ha estat tot flors i violes.\nAra, però, supera totes les explicatives dels més pessimistes. Tothom viu de pressa, tothom compra a l'altra banda del món estrenyent un botó del telèfon, tothom viu demà sense que l'avui hagi arribat encara a l'hora baixa.\nLa Vicenta i el Pere tanquen el bar i se'n van cap a casa caminant per la vorera, cada cop saluden a menys veïns perquè cada cop en són menys. Els més grans, els que van fer gran el barri junt amb els seus pares, ja no hi són. La majoria de fills i néts han marxat a altres barris o viuen a fora vila i, aquest parell, germana i germà, a prop de la jubilació i sense descendència, només han sortit del barri per anar a Montserrat algun cop. Només tanquen el dia de Nadal i el primer dia de l'any només al matí, perquè així ha estat d'ençà que es va obrir el bar ara fa més de seixanta anys.\nRessegueixen amb la mirada les voreres, les portalades i els balcons del barri. Les llàgrimes eixutes, perquè així són quan es plora en silenci, envaeixen el sentiment de pèrdua infinita d'un passat ple de soroll i de vida que de mica en mica es va apagant, fonent, com les bombetes dels fanals rovellats de llum esgrogueïda.\nMai van imaginar que això seria així, que els carrers del barri acabarien sent un dormitori de petjades, un espai ple de cases i buit d'escalfor.\nDel mateix barri pocs clients tenen al bar, i així i tot, no es queixen perquè el bar va fent. Encara treballen, però ja no és allò. Les estones de vida de mica en mica es van esvaint. Les tertúlies arreglant el món, el safareig de les veïnes i els veïns i la confiança en els mals moments ja no hi són.\nElls que no tenen més família que a ells mateixos, enyoren a un barri que els hi feia de família, que els cuidava mentre ells també cuidaven a altres veïns. Caminen mentre ella comenta com de deixada està la vorera i ell, sense dir res, busca les claus de casa a la butxaca de la jaqueta.\nQue gran s'ha fet Reus i quanta poca gent hi viu, diu la Vicenta mentre el Pere obre la porta de l'escala de casa i s'acotxa per recollir els llebretons de publicitat escampats pel terra de l'entrada de l'escala.\nReus és notícia, Digues la teva, Fito Luri, 'Digues la teva', Reus\nPer JOSEP FERRANDO ROVELLAT el 26 d'octubre de 2021 a les 08:47\nVaig nèixer al número 43 del carrer Llovera un 27 de novembre de 1940 i aquest article de Fito Luri m'ha fet tornar a la meva joventut. El seu relat és exactament el que ha passat al centre de Reus.\nVolíem més (rectificació de faltes)\nPer M Teresa GG el 25 d'octubre de 2021 a les 22:54\nReus és el que ha estat dissenyat i segueix vivint amb les normes que li han encomanat, polítics i societat. Els joves volien discoteca i els adults tendes, les famílies tot a tocar però amb el suficient silenci a la nit per tal de poder dormir. Tot no pot ser! Al mig de la ciutat ara ja no hi tenen cabuda grans cases amb garatge, tampoc petits comerços amb producte autòcton barat, ni escoles O universitats, o cafeteries i restaurants a l'abast de tothom. Es va tardar molt a fer la remodelació del centre, per alguna raó debia ser. Potser cal pensar-hi una mica i trobar el terme mig, ni tantes tendes grans ni tants pisos petits, ni tan car tot plegat. Més vida, tot més econòmic per a tothom, més fàcil de poder-hi circular, a peu, amb bicicleta O com es vulgui, però un objectiu hauria de manar, recuperar el Reus de vida al carrer per viure-hi de debò a banda de passejar i comprar.


L’acord de ple de Santa Margalida no anul·la el conveni per a la construcció d’una nova depuradora\n2 de desembre de 2017Conselleria de Medi Ambient, Agricultura i Pesca\nL’acord de ple de Santa Margalida no anul·la el conveni per a la construcció d’una nova depuradora NNota Informativa\nL’Estat va declarar d’interès general la infraestructura l’any 2010\nL’Agència Balear de l’Aigua i la Qualitat Ambiental (Abaqua) impugnarà l’acord del ple de Santa Margalida pel qual es resol, de manera unilateral, el conveni subscrit entre ambdues parts per possibilitar la construcció d’una nova depuradora al terme municipal per tractar les aigües residuals de Can Picafort.\nD’aquesta manera el conveni continuarà vigent fins que hi hagi una sentència judicial per evitar un retard afegit als set anys que ja du la construcció d’aquesta infraestructura per part del Ministeri d’Agricultura i Pesca, Alimentació i Medi Ambient, que la va declarar d’interès general el 2010 i que suposa una inversió de 14 milions d’euros a la comunitat autònoma en matèria d’aigua.\nUn altre retard suposaria agreujar els problemes que es generen actualment a s’Albufera de Mallorca i amb tota probabilitat a la badia d’Alcúdia, per la manca de capacitat de depuració de les instal·lacions de la zona. I és que les aigües residuals de Can Picafort, actualment es condueixen a la depuradora de Muro que retorna les aigües tractades al torrent de Son Bauló, on s’infiltren. La infraestructura, però, data de 1988 i, ja l’any 2001 es va detectar la necessitat d’ampliar la capacitat de tractament.\nLa tramitació ambiental del projecte de la nova depuradora va finalitzar el passat mes de juliol i el Ministeri n’està duent a terme l’adaptació tot i que amb certa lentitud mentre persisteixen els problemes de males olors generats per la instal·lació durant la temporada alta i els efectes directes sobre el Parc Natural de s’Albufera, que es donen al terme municipal de Muro. A més, tenint en compte que els impactes sobre la mar es mesuren a nivell de conca és més que probable que el deficient tractament de les aigües depurades estigui afectant la qualitat de les aigües de la badia d’Alcúdia.


La percepció econòmica millora però està encara per terra\nANÀLISI DE LA CRISI I DE L'ACCIÓ DE GOVERN\nDos terços dels espanyols critiquen tant la gestió del PP com la del PSOE\nEl 84,8% qualifica la situació de dolenta o molt dolenta, la xifra més baixa en dos anys\n02 de de febrer del 2014. Actualitzada 04 de de febrer del 2014 a les 01:55\nQue el got està més que mig buit resulta difícil de discutir. El 62,2% dels espanyols consideren que el pitjor de la crisi encara està per arribar; el 63,3% opina que a finals d'aquest any no s'haurà aconseguit crear llocs de treball ni reduir l'atur i el 84,8% qualifica la situació econòmica de dolenta o molt dolenta. Ara bé, per excepcional, perquè els percentatges elevadament negatius s'han convertit en el pa de cada dia, mereix ser destacat que aquest pessimista (o realista) 84,8% és la xifra més baixa que apunta el GESOP en dos anys i mig. Des del maig del 2011 no es baixava del 85%.\nNo amb l'efusivitat mostrada per alguns membres del Govern central després de conèixer-se les últimes dades de l'atur, però hi ha una minoria en augment que entreveu brots verds a l'horitzó. Una altra dada que ho demostra és que el 19,9% dels entrevistats confien que la situació econòmica del país haurà millorat d'aquí un any. Torna a tractar-se d'una xifra diminuta, sí, però és que des del juny del 2012 no s'havia arribat a guarismes tan favorables (llavors eren del 24,7%)\nELS VOTANTS DEL PP / En aquesta millora de la percepció econòmica hi juguen un paper determinant els votants del PP. D'aquests, el 40,5% estan esperançats que tot farà més bon efecte l'any que ve. Un optimisme notablement superior al de l'electorat d'altres partits. Només cal veure que els segons a expressar aquesta confiança són els simpatitzants d'ERC, però amb un percentatge del 21,4%. Entre els partidaris d'UPD la xifra baixa al 20%, mentre que en els de CiU, IU i el PSOE es desploma a l'11,8%, 9,1% i 6,3%, respectivament.\nPer comunitats autònomes, a la valenciana és on menys es confia en una ràpida recuperació econòmica. Els seus habitants lideren tots els guarismes negatius: el 92,1% qualifica la situació de dolenta o molt dolenta i el 84,3 no veuen signes de recuperació. ¿I els catalans? No els tenen tan a prop, ja que formen part també del grup als quals més els costa veure la llum al final del túnel: el 88,9% situa l'estat de l'economia als inferns i el 82,3 desconfia que hi hagi res que canviï aquest any. Les Canàries, Madrid, les castelles i Andalusia encapçalen el flanc oposat, però sense tirar coets.\nNI ENTRE ELS SEUS ELECTORS / Relacionada amb totes aquestes dades es troba la valoració de la gestió del Govern de Mariano Rajoy i de l'oposició que efectua el PSOE d'Alfredo Pérez Rubalcaba. En els dos casos, dos terços dels enquestats els qualifiquen amb un dolent o amb un fatal.\n¿El final del bipartidisme?\nEl viratge a la dreta del PP accelera la seva caiguda\nLes dues principals forces polítiques espanyoles ni tan sols gaudeixen d'un ferri suport entre el seu electorat. És cert que l'Executiu del PP obté la millor nota des del juny del 2012 (el 12,3% dels ciutadans opinen que la seva actuació és bona o molt bona), però els seus propis votants no s'acaben de posar d'acord: el 33,7% li dóna l'aprovat o més, el 34,7% es queda en l'opinió que el seu comportament no és bo ni dolent i el 31,3% el situa per sota del cinc. En el cas dels socialistes, només el 10,3% dels seus electors els donen la millor qualificació, el 41,1% camina per una via intermèdia i el 47,8% rebutja l'estratègia de Rubalcaba.\nEn vista de totes aquestes afirmacions és coherent que set de cada deu ciutadans tinguin poca o gens de confiança en el PP per fer sortir el país de la crisi (dos punts més que en el sondeig anterior) i que dos terços diguin el mateix sobre el PSOE. Tampoc grinyola que més del 80% qualifiquin de dolenta o molt dolenta la situació política espanyola, cosa que no treu que sis de cada 10 diguin que hi estan interessats.


L'economista Carles Manera rep el IX Premi Catalunya d'Economia\n10 maig 2021 07:59\nEl prestigiós guardó va ser lliurat ahir a la Universitat de Barcelona\nC.D./M.G | 13 novembre 2003\nEl catedràtic d'Història i Institucions Econòmiques Carles Manera, va ser guardonat ahir horabaixa amb l'IX Premi Catalunya d'Economia per la seva trajectòria d'investigació i, en particular, pel seu llibre Història del creixement econòmic a Mallorca 1700-2000, que constata l'obertura i el dinamisme històric de l'economia de l'Illa, fins i tot abans de l'explosió del boom turístic.\nEl premi, atorgat cada any per la Societat Catalana d'Economia amb el suport de Caixa Catalunya, és el més important en l'àmbit català i un dels premis d'economia més prestigiosos a l'àmbit estatal. S'entrega a la millor obra sobre l'economia de l'entorn català.\nLa cerimònia de lliurament va tenir lloc ahir horabaixa a la facultat de Ciències Econòmiques i Empresarials de la Universitat de Barcelona, i va comptar amb la presència del rector de la UIB, Avel·lí Blasco; i l'exconsellera de Sanitat, portaveu de Sanitat del PSOE al Parlament i esposa del guardonat, Aina Salom.\nSegons els membres del jurat, el treball de Manera ha estat guardonat per l'originalitat en el tractament del creixement econòmic de l'Illa, analitzat des d'una perspectiva en la qual intervenen factors de tot tipus, i en què es concreta la importància de l'aprenentatge empresarial i laboral previ al turisme de masses, com un dels elements que faciliten el desenvolupament terciari de l'economia balear.\nEl treball, editat per Lleonard Muntaner, retrata una Mallorca oberta al comerç i que es va convertir en punt clau de la comunicació entre el Magrib, Marsella, Nàpols, Gènova i Sicília, a més d'un fluid tràfic de mercaderies amb Barcelona. Manera va reconèixer ahir que el premi li ha suposat «una enorme satisfacció personal, sobretot pel prestigi que té a tot l'estatal». Va reconèixer que li ha donat un «impuls» per continuar investigant i va avançar que ara treballa en un estudi sobre l'economia de postguerra.\nEl catedràtic d'Història i Institucions Econòmiques de la Universitat de les Illes Balears (UIB), Carles Manera, va reconèixer la seva satisfacció pel premi acabat de rebre i va voler destacar un detall per sobre dels altres. En aquest sentit, Manera va insistir que el més important d'aquest reconeixement «no és la dotació econòmica del premi», ja que per ell té molt més valor «el reconeixement científic de la societat catalana» i, sobretot «el fet que es valori el treball d'un mallorquí».


El nostre refugi – CaLLuStreLLenCa\nCallustrellenca / escapades / recomanacions / restaurants BBB\n26 Març 2013 26 Març 2013 Callustrellenca6 comentaris\n3o anys. Un regal. Una promesa. El nostre refugi\nDesprés de sis mesos des de l’última sortida de cap de setmana, vam poder tornar-hi. Aquesta vegada, tornàvem al nostre refugi, tornàvem a Cadaqués. Era el meu regal d’aniversari per part de l’Albert i la meva promesa de convidar-lo a uns canalons des de l’agost del 2011.\nEls canalons de l’àvia al restaurant L’Horta d’en Rahola hauran d’esperar una mica més. Acabaven d’obrir la nova temporada i encara no en tenien, però el que vam trobar-hi és una amabilitat extrema per part de la Pia. Després d’un any i mig des de la promesa, encara se’n recordava! Per contra vam escollir una magnífica fideuà, que encara hi penso i em cau la baba! 🙂 Però tornarem, potser a finals de temporada o la primavera que ve, però les promeses s’han de complir…\nI mireu, un dels records que sempre podrem explicar es que vam ser els primers comensals d’un nou restaurant a Cadaqués. És diu el Bamboo i just el van obrir el mateix dia. S’hi menja sushi i altres plats de cuina japonesa, però per sort, com que no tenia gaire gana, vaig tastar dos plats de cuina de la zona. Perquè ja sabeu que jo i la cuina asiàtica no som gaire amigues!\nPer dormir, l’Albert va reservar una bonica habitació al Hotel Blaumar a Cadaqués. Ens va agradar moltíssim, tant pel que fa al tracte com per l’hotel en sí. Ens guardarem el contacte per properes vegades!\nL’endemà, després de fer ruta turística i de mullar-nos un xic, vam decidir baixar a dinar a Girona. Girona ens enamora, ens emociona i mil coses més. Podria dir que és el nostre segon refugi, la nostre segona parada. Cada vegada que visitem Girona, insisteixo en anar al restaurant Bistrot i mira, n’hi ha un que per motius absurds no hi vol anar… i que fem? doncs anem coneixent altres llocs. Aquesta vegada, per recomanació de l’Anna, vam anar a dinar al Llevataps. Mare meva… com estava aquell dinar! ens va agradar moltíssim també, és més, si cada vegada que ens “permetem” el luxe de sortir fora fem aquests àpats, jo prometo fer molta contenció econòmica i portar-me bé!\nHa estat un cap de setmana de grans àpats, de troballes gastronòmiques i de restaurants BBB, de bons vins de l’Empordà i de molta tranquil·litat, en un dels pobles més entranyables i macos del territori català, com és Cadaqués!\nEspero que us serveixin les recomanacions que us he deixat!\nBamboo, Blaumar, Cadaqués, canalons, Cap de Creus, L''horta d'en Rahola, llevataps, Port de la Selva\n6 thoughts on “El nostre refugi”\n26 Març 2013 a les 13:39\n26 Març 2013 a les 22:27\nDoncs ja saps! el pròxim finde que marxeu, toca Cadaqués! 😉\n26 Març 2013 a les 14:55\nUoooo!!Quin finde més xulo!!!Cadaquès m’encanta i el Llevataps també!!! 🙂 seguiu disfrutant així parella que de tant en tant no fa mal!! 🙂\n26 Març 2013 a les 22:28\ni més que ho hauríem de fer! la propera, a veure si la fem plegats amb un vinet al LLevataps!\n26 Juny 2013 a les 12:31\nTant Girona com Cadaques tenen uns racons màgics que m’encanten! M’has transmès ganes d’anar-hi aviat…. i si m’apunto al vinet a Llevataps!\n13 Juliol 2013 a les 11:28\nPodríem organitzar una sortida/escapada? 😉


Cinca assegura que per ara Vall Banc no té corresponsals i CaixaBank se'n desmarca - Altaveu el diari digital d'Andorra\nCinca assegura que per ara Vall Banc no té corresponsals i CaixaBank se'n desmarca\n28/01/2016 (04:33 CET)\nCinca assegura que per ara Vall Banc no té corresponsals i CaixaBank se\_'n desmarca\nEl ministre de Finances i portaveu del Govern, Jordi Cinca, ha assegurat que “avui per avui no es disposa encara de corresponsals” per a Vall Banc, amb la qual cosa no està gens clar que el banc pont pugui ser operatiu, i ha explicat que “em consta que (CaixaBank) està fent les seves anàlisis” per determinar si pot operar amb el successor de Banca Privada d'Andorra (BPA) o no pot. Fonts oficials de l'entitat financera catalana han assegurat aquest dimecres que CaixaBank "no serà corresponsal de BPA".\nL'Agència estatal de Resolució d'Entitats Bancàries (AREB) ha mantingut converses amb diferents entitats internacionals per mirar de trobar una via per poder traspassar els actius 'bons' de BPA a Vall Banc i que aquest pugui posar-se en marxa. Amb CaixaBank, l'AREB té el mateix problema que la resta: ningú no està disposat a ser el primer. Ningú es refia de l'impacte que pot tenir prestar el servei que es demanda vista la intervenció efectuada i com s'ha gestat tot el procediment. Respecte de tots aquests contactes, Cinca ha afirmat que allò lògic és que es contacti amb entitats amb capacitat per treballar a tot el món però d’un entorn proper i que coneguin el caràcter i la manera de fer andorrana. És en aques marc on s'entén que hi tindrien cabuda les negociacions amb CaixaBank. “Però no em consta cap resultat ni en positiu ni en negatiu”, ha dit el titular de Finances.\nDiari d'Andorra ha publicat aquest dimecres que s'estava molt a prop de tancar un acord amb La Caixa -la denominació històrica de l'actual CaixaBank- i que això permetria fer operatiu Vall Banc. Fonts de l'entitat catalana, però, han negat que hi hagi una possible entesa a curt termini. Una altra cosa és quan, en el futur, si fos el cas, Vall Banc passés a ser operatiu. Llavors seria un altre escenari. Però fins que això no passi, les fonts consultades de CaixaBank has desmentit rotundament la informació apareguda al rotatiu andorrà. Cinca ha tornat a reconèixer aquest dimecres, en la roda de premsa posterior a la reunió del consell de ministres, que disposar de corresponsalies és cabdal. Malgrat que, a parer seu, és "l'última peça". I, per aquest motiu s'han de fer moltes altres tasques preparatòries abans. Internament “es van completant totes les etapes” per poder posar en marxa el banc pont.\nFa molts mesos que l'AREB -el consell d'administració de la qual es reuneix aquest dijous- intenta aconseguir corresponsalies per tal de poder posar en marxa Vall Banc. L’organisme públic que tutela la crisi financera ha contactat amb diverses entitats internacionals, com ha explicat Cinca. També hauria mirat de trobar una solució usant com a ‘fronting’ algun dels bancs del país, i especialment Crèdit Andorrà. Però, per ara, no ha trobat la fórmula per tal que el banc pont pugui operar. Internament, la intenció de l’AREB i l’administració de BPA era poder iniciar la migració de dades cap a Vall Banc a partir del 8 de febrer. Més enllà dels corresponsals, des del punt de vista tècnic, tampoc hi ha l’absolut convenciment que pugui ser possible el traspàs d’actius. Diverses fonts properes a BPA han assegurat que, per ara, Vall Banc no ha abonat el cost de les llicències que hauria d’obtenir d’IBM i Microsoft per funcionar regularment i amb la cobertura legal necessària.\nUna de les qüestions que continua tirant endavant és el procés de subhasta. El titular de Finances ha explicat que les vuit entitats inicialment interessades en conèixer l’estat de Vall Banc finalment han subscrit les clàusules de confidencialitat i totes ja tenen accés al ‘data room’, amb la qual cosa ja poden anar coneixent les dades que s’hi aboquen per tal que en un termini que ja no serà superior a cinc setmanes, si ho consideren oportú, puguin presentar les ofertes que creguin adients. Més enllà dels quatre bancs, Cinca, remetent-se justament a la confidencialitat que es reclama a tots els participants en el procés, no ha volgut revelar la identitat dels altres quatre interessats. Tampoc no ha pogut dir la situació exacte en què es troba la revisió de comptes i clients feta per PricewaterhouseCoopers (PwC) encara que ha assegurat que complirà els terminis i abans de final d’aquest mes estarà enllestida. Els resultats, però, no es veuran plasmats en un informe concret, ha vingut a dir el ministre, si no en els comptes i clients que passin al banc pont.\nEn aquest sentit, ha vingut a dir que no hi ha dipòsits que s’hagin ja passat. Sempre ha parlat en futur. I ha assegurat que està convençut que en el moment que s’hagin de fer els pertinents traspassos i “Vall Banc comenci a operar de cara al públic” es comunicarà oportunament als clients per tal que tinguin l’oportú coneixement de la subrogació. En ser un traspàs de drets i obligacions, el ministre considera que les condicions que el client tenia subscrites amb BPA es mantindran al banc pont.


XCB | Servei Educatiu del Solsonès\nEnllaç a la XIX Jornada Anual de la Xarxa de Competències Bàsiques\nPonència central de la jornada amb Miguel Ángel Santos Guerra, catedràtic emèrit de la universitat de Málaga.… Llegeix més»\nFormació, Portada avaluació, jornada pedagògica, XCB 0\n“Avaluar és aprendre”. Neus Sanmartí\nL’avaluació per millorar els aprenentatges de l’alumnat en el marc del currículum per competències. Una proposta de Neus Sanmartí… Llegeix més»\nCRP, Formació, Materials de Formació, Portada avaluació, avaluar, competències bàsiques, Formació, XCB 0\nXVIII Jornada Xarxa de Competències Bàsiques: passem el poder de l’avaluació als aprenents. En format virtual. 3 de juliol. https://t.co/xRUtQhyaDq#alscentres #xarxacb pic.twitter.com/6jkd4iIrKR\n— XTEC (@xtec) June 15, 2020\nNotícies generals, Portada #xarxacb, competències bàsiques, XCB 0\nActivitats compartides pels centres. Un banc de propostes molt interessant!\nDurant aquests dies tots els docents de Catalunya estem preparant activitats i tasques per facilitar l’aprenentatge dels nostres alumnes des de la distància. Us heu parat a pensar què passaria si les compartíssim entre tots i totes? En aquest espai trobareu activitats, tasques i altres propostes didàctiques de diferents nivells i àmbits curriculars per facilitar l’adquisició dels aprenentatges dels nostres alumnes. … Llegeix més»\nComunitat, CRP, General, Portada #JoAprencACasa, #JoEmQuedoACasa, aprenentatge en xarxa, compartim activitats, innovació educativa, XCB 0\nXCB. Activitats compartides pels centres\nDes de la XCB es llança la proposta que els centres puguin compartir a traves de l’espai nodes XCB les activitats que proposem als nostres alumnes en aquest temps de confinament. Us animeu a fer-ho! Només heu d’omplir… Llegeix més»\nNotícies generals, Portada #JoAprencACasa, #JoEmQuedoACasa, activitats escolars, XCB 0\nXVI Jornada de la XCB\nNotícies generals, Portada competències bàsiques, XCB 0


parelles amoroses: Tirant i Carmesina\nVet aquí la parella protagonista de la història. La descripció dels seus amors omple algunes de les pàgines més divertides de l'obra de Joanot Martorell, que podreu llegir amb una mica de paciència. Som-hi?\nTota relació d'amor comença amb una declaració: és la manera de compartir amb l'altre (o l'altra) l'enamorament que ja fa temps que se sent amb força. Vegeu de quina manera més delicada, original i esplèndida Tirant es declara a Carmesina.\nQuè us ha semblat? Quina promesa d'acostament físic ha fet Carmesina al seu cavaller?\nAcostem-los físicament, doncs. Hi ha una escena memorable de la novel·la on se'ns explica què passa la primera nit que Tirant i Carmesina dormen junts. Som al castell de Malveí, després de la batalla que Tirant ha guanyat als turcs. Al castell hi ha Carmesina i les seves donzelles, Estefania i Plaerdemavida. Totes tres han de tornar aviat a Constantinoble. Estefania té una idea per disminuir la pena que la separació causa en els enamorats: a la nit, Diafebus i Tirant aniran a la cambra de les donzelles, i a veure què s'hi esdevé.\nPer què penseu que Tirant i Carmesina no han consumat l'amor en una ocasió tan bona? I fixeu-vos en un detall, que demostra el gran saber novel·lístic de Martorell: el narrador no explica directament els fets, sinó que fa que els narri un personatge, Plaerdemavida, que fingeix que ha tingut un somni quan el que ha fet en realitat és espiar pel forat del pany!\nHi ha una altra escena del festeig entre Tirant i Carmesina en què es produeixen una sèrie de tocaments... que culminen pàgines més endavant de la novel·la. Una nit, Tirant pot contemplar d'amagat com es banya Carmesina a la seva cambra, gràcies a l'astúcia de Plaerdemavida... Després d'aquesta escena de voyeurisme, Plaerdemavida introdueix Tirant al llit de la Princesa mentre aquesta dorm. Amb una mà agafa el cap de Tirant i amb l'altra el de Carmesina. Tirant va acariciant el cos de la seva estimada fins que la pressió de la mà de Plaerdemavida li indica que s'aturi perquè l'altra es podria despertar... El final de l'episodi el teniu aquí.\nCom interpreteu la reacció de la Viuda Reposada? Aquest personatge ens permet parlar d'una cosa fonamental: l'edat dels protagonistes. Pel que sabem, Tirant ha de tenir uns 26 o 27 anys. En un dels capítols que heu llegit aquí (el 229), se'ns informa que Carmesina té 14 anys i mig. Com que Tirant en porta 4 i mig a Constantinoble, podem deduir que el dia que Tirant se'n va enamorar, Carmesina devia tenir uns 9 anyets... I la Viuda Reposada va ser la dida de Carmesina. Quants anys li feu?\nUn bon dia, Tirant i Carmesina es casen en secret, com podeu llegir al resum de l'argument. El matrimoni secret era una pràctica habitual a l'època, que acostumava a acabar-se amb un matrimoni públic i legal, passat un temps. Doncs al final de la novel·la, l'Emperador atorgarà a Tirant la mà de la seva filla.\nEls ha costat, però Tirant i Carmesina acaben per consumar el matrimoni! Llegiu-ho amb atenció, que n'hi ha per sucar-hi pa!\nTorneu un moment a la pàgina principal d'aquest bloc i repasseu els tres tipus d'amor de què parla Estefania. En quin considereu que s'ha d'incloure el de Tirant i Carmesina: en el virtuós, el profitós o el viciós? Per què? Si us falten arguments, podeu veure quina concepció de l'amor té Carmesina i considerar l'aventura de Tirant i Maragdina, al nord d'Àfrica.